title: Istanbulin sopimus

text: Istanbulin sopimus korostaa sitä, että seksuaalirikoksen tunnusmerkkinä käytetään suostumuksen puutetta, kun taas nykyinen Suomen lainsäädäntö määrittelee raiskauksen käytetyn ruumiillisen väkivallan kautta. Vuonna 2014 myös Suomen perustuslakivaliokunta totesi lausunnossaan (6/2014 vp), että suostumuksen puuttumiseen perustuva kirjoittamistapa korostaisi raiskauksen luonnetta seksuaalisen itsemääräämisoikeuden loukkauksena ja että jatkossa on syytä arvioida mahdollisuudet kehittää raiskauksen tunnusmerkistöä siihen suuntaan.


title: Istanbulin sopimus

text: Sopimuksen edellyttämät matalan kynnyksen tukikeskukset puuttuivat Suomesta. Helmikuussa 2016 Suomeen alettiin suunnitella sopimuksen mukaista matalan kynnyksen tukikeskusta raiskausten ja muun seksuaalisen väkivallan uhreille. Sopimuksen mukaan tukikeskuksessa uhrin tulee saada "yhdestä ja samasta paikasta" erityistukea, kuten oikeustieteellinen tutkimus, traumatuki, psykologinen neuvonta ja terapia. Alustavien suunnitelmien mukaan keskus sijoitettaisiin jonkin suuren sairaalan yhteyteen, jotta esimerkiksi oikeuslääketieteelliset näytteet voidaan ottaa. Suomi perusti viimeisenä Pohjoismaana keskuksen ("Seksuaalisen väkivallan uhrien tukikeskus Seri") 29. toukokuuta 2017 Helsingin Naistenklinikalle. Tuen piirissä ovat vain pääkaupunkiseudun kuntien asukkaat. Keskus auttaa yli 16-vuotiaita seksuaalirikoksen uhreja kuukauden sisällä tapahtuneesta. Sinne pääsee ilman lähetettä tai rikosilmoituksen tekemistä. Samanlaisia tukikeskuksia on tarkoitus perustaa myöhemmin muualle Suomeen.


title: Yrjö Antila

text: Yrjö Iisakki Antila (17. helmikuuta 1894 Ilmajoki – 28. kesäkuuta 1958 Ilmajoki) oli suomalainen maanviljelijä, joka toimi Kansallisen Kokoomuksen kansanedustajana Vaasan läänin eteläisestä vaalipiiristä vuosina 1945–1951.


title: Yrjö Antila

text: Antila suoritti kansakoulun jälkeen opintoja myös kansanopistossa ja maamieskoulussa. Hän työskenteli maanviljelijänä ja toimi myös hengellisenä puhujana. Kunnallispolitiikassa Antila oli mukana toimien Ilmajoella sekä kunnanvaltuustossa että kunnanhallituksessa. Hän oli presidentin valitsijamies vuoden 1950 vaaleissa.


title: Yrjö Antila

text: Antilan vanhemmat olivat maanviljelijä ja Kokoomuksen kansanedustaja Juho Erkki Antila ja Maria Margaretha Vuorenmaa. Antila oli naimisissa Edla Katariina Kortesmäen kanssa vuodesta 1918 lähtien.


title: Leo Böök

text: Leo Richard Böök (1. tammikuuta 1891 Uusikaarlepyy – 12. huhtikuuta 1969 Tampere) oli suomalainen kappalainen ja rovasti, joka toimi Kansallisen Kokoomuksen kansanedustajana Hämeen läänin pohjoisesta vaalipiiristä vuosina 1933-1939.


title: Leo Böök

text: Böök kirjoitti ylioppilaaksi vuonna 1909. Teologian erotutkinnon hän suoritti vuonna 1913 ja sai pappisvihkimyksen samana vuonna. Pastoraalitutkinnon Böök suoritti vuonna 1918. Hän työskenteli muun muassa vankilapastorina, merimiespastorina Lontoossa ja Hampurissa sekä kenttäpappina. Kunnallispolitiikassa Böök oli mukana toimien Tampereen kaupunginvaltuustossa. Hän oli presidentin valitsijamies vuosien 1950 ja 1956 vaaleissa.


title: Leo Böök

text: Böökin vanhemmat olivat lehtori Albert Theodor Böök ja Anna Maria Aleksandra Borgström. Böök oli naimisissa Hanna Maria Kekonin kanssa vuodesta 1916 lähtien. Hän sai rovastin arvonimen vuonna 1945.


title: Anthrology: No Hit Wonders (1985–1991)

text: Anthrology: No Hit Wonders (1985–1991) on thrash metal -yhtye Anthraxin kokoelma-albumi, joka julkaistiin vuonna 2005 levymerkillä Island Records.


title: Gaillac

text: Gaillac on kunta Ranskan eteläosassa Tarnin departementissa Occitanien alueella. Se sijaitsee Tarnjoen varrella.


title: Gaillac

text: Kaupungin nähtävyyksiä on vuonna 972 perustettu Saint-Michelin benedikiiniläisluostari, jonka munkit ovat tehneet Gaillacista tunnetun viinintuotantoalueen. Muita nähtävyyksiä ovat Saint Pierren kirkko, keskustan vanha aukio "Place du Griffoul" sekä 1600-luvulta oleva linna "Château de Foucaud". Linna on historiallinen monumentti ja siellä on vuodesta 1934 lähtien ollut taidemuseo "Musée des beaux-arts de Gaillac". Kaupungissa on luonnontieteellinen museo "Muséum d'histoire naturelle Philadelphe Thomas", jossa on näytteillä yli 600 lintua sekä niiden munia ja pesiä sekä matelijoita, nisäkkäitä, hyönteisiä ja äyriäisiä.


title: Niilo Honkala

text: Niilo Mikael Honkala (3. lokakuuta 1906 Jokioinen – 12. tammikuuta 1994 Helsinki) oli suomalainen toimitusjohtaja, joka toimi Kansallisen Kokoomuksen kansanedustajana Turun läänin eteläisestä vaalipiiristä vuosina 1945–1958.


title: Niilo Honkala

text: Honkala kirjoitti ylioppilaaksi vuonna 1928. Filosofian kandidaatiksi ja maisteriksi hän valmistui vuonna 1935. Hän työskenteli muun muassa Turun kaupungilla ja Yksityisoppikoulujen liitossa, minkä lisäksi hän oli Kokoomuksen puoluesihteeri vuosina 1946-1957 ja Nykypäivä-lehden päätoimittaja vuosina 1955-1962. Kunnallispoliitikassa hän oli mukana Turussa ollen jäsenenä kaupunginvaltuustossa. Honkala oli presidentin valitsijamies vuosien 1950 ja 1956 vaaleissa.


title: Niilo Honkala

text: Honkalan vanhemmat olivat maanviljelijä Nikolai Rautell ja Ida Vilhelmina Pyhkö. Honkala oli naimisissa Vuokko Mirjam Mikolan kanssa vuodesta 1938 lähtien.


title: Senouillac

text: Senouillac on kunta Ranskan eteläosassa Tarnin departementissa Occitanien alueella.


title: Senouillac

text: Kunnan nähtävyyksiä on 1200-luvulta peräisin oleva Temppeliherrain ritarikunnan linna "Château de Mauriac". Linna on kuulunut 1960-luvulta lähtien taidemaalari Bernard Bistesille, joka käyttää linnan saleja taideteostensa esittelyyn.


title: Mikko Hurtta

text: Alvar Hjalmar Mikael (Mikko) Hurtta (vuoteen 1936 Schreck; 3. joulukuuta 1896 Tampere – 13. toukokuuta 1989) oli suomalainen varatuomari, joka toimi Kansallisen Kokoomuksen kansanedustajana Kuopion läänin läntisestä vaalipiiristä vuosina 1939–1945.


title: Mikko Hurtta

text: Hurtta kirjoitti ylioppilaaksi vuonna 1915. Lakitieteen kandidaatiksi hän valmistui vuonna 1920 ja varatuomariksi vuonna 1923. Hurtta työskenteli muun muassa Turun hovioikeudessa ja sotaministeriössä, minkä lisäksi hän toimi Kuopion pormestarina vuosina 1936–1966. Kunnallispolitiikassa hän oli mukana toimien kaupunginvaltuuston jäsenenä Kuopiossa.


title: Mikko Hurtta

text: Hurtan vanhemmat olivat hovioikeudenneuvos, Tampereen kunnallispormestari Karl Hjalmar Schreck ja Eva Nadine Helsingius. Hurtta oli naimisissa Hellä Sylvia Soinin kansa vuodesta 1921 lähtien.


title: Rauhaniemi

text: Rauhaniemi voi tarkoittaa seuraavia:


title: Martti O. Kölli

text: Martti Oskari Kölli (4. joulukuuta 1910 Urjala – 19. toukokuuta 1985 Forssa) oli suomalainen varatuomari ja maanviljelijä, joka toimi Kansallisen Kokoomuksen kansanedustajana Hämeen läänin eteläisestä vaalipiiristä vuosina 1945–1954.


title: Martti O. Kölli

text: Kölli kirjoitti ylioppilaaksi vuonna 1932. Ylemmän oikeustutkinnon hän suoritti vuonna 1942 ja varatuomariksi hän valmistui vuonna 1944. Maanviljelijänä hän työskenteli Koijärvellä, nykyisen Forssan alueella, vuodesta 1939 lähtien. Kunnallispolitiikassa Kölli oli mukana toimimalla kunnanvaltuuston jäsenenä Koijärvellä.


title: Martti O. Kölli

text: Köllin vanhemmat olivat maanviljelijä Martti Vihtori Kölli ja Susanna Karén. Kölli oli naimisissa Aino Annikki Huhtisen kanssa vuodesta 1948 lähtien.


title: S/S Vesta

text: S/S Vesta oli suomalainen Suomen Höyrylaiva Oy:n rahtilaiva. Laiva kaatui ja upposi kovassa myrskyssä 15. tammikuuta 1945 Örskärin majakan lähellä ollessaan vehnälastissa matkalla Norrköpingistä Helsinkiin. 18 hengen miehistöstä pelastui kuusi.


title: S/S Vesta

text: Laiva oli rakennettu Willington Quay, Tyne Iron Shipbuilding Co Ltd:in telakalla Newcastlessa Englannissa vuonna 1889. Suomen sisällissodan aikana punaiset upottivat sen Mäntyluodon satamassa 18. huhtikuuta 1918, mutta laiva nostettiin ylös ja korjattiin.


title: S/S Vesta

text: Laivan pituus oli 66,45 metriä, leveys 9,60 metriä ja syväys 4,93 metriä. Kuollut paino oli 1 256 tonnia ja höyrykoneen teho 700 hevosvoimaa.


title: S/S Vesta

text: Suomen Höyrylaivalla oli myöhemmin vuosina 1952–1973 M/S Vesta -niminen moottorirahtilaiva, joka oli rakennettu 1952 Hollannissa.


title: Alive 2

text: Alive 2 on thrash metal -yhtye Anthraxin livealbumi, joka julkaistiin vuonna 2005 levymerkillä Sanctuary Records.


title: Vangshylla

text: Vangshylla on kylä Inderøyn kunnassa Pohjois-Trøndelagin läänissä Norjassa. Se sijaitsee Skarnsundetin salmen eteläpuolisessa osassa. Vuoteen 1991 saakka, kun Skarnsundin silta avautui, Vangshylla tomi lautta- ja kalasatamana.


title: Caught in a Mosh: BBC Live in Concert

text: Caught in a Mosh: BBC Live in Concert on thrash metal -yhtye Anthraxin livealbumi, joka julkaistiin vuonna 2009 levymerkillä Universal Music.


title: Wonderful Wonderful

text: Wonderful Wonderful on yhdysvaltalaisen rockyhtye The Killersin viides studioalbumi, joka julkaistiin 22. syyskuuta 2017. Albumi äänitettiin vuosina 2016–2017 yhtyeen kotikaupungissa Las Vegasissa sekä kahdella muulla studiolla Kaliforniassa ja Nevadassa. Albumin on tuottanut yhtyeen lisäksi Jacknife Lee, Erol Alkan ja yhtyeen aiempia albumeita tuottanut Stuart Price. "Wonderful Wonderful" on yhtyeen ensimmäinen studioalbumi sitten vuonna 2012 julkaistun "Battle Born" -albumin.


title: Wonderful Wonderful

text: Albumi sai kriitikoilta pääosin positiivisen vastaanoton. Se debytoi listaykkösenä muun muassa Britannian albumilistalla ja ensimmäistä kertaa kotimaassaan Yhdysvaltain Billboard 200 -listalla. Albumilta on julkaistu singlenä kaksi kappaletta, ”The Man” ja ”Run for Cover”.


title: Wonderful Wonderful

text: The Killers aloitti albumin kappaleiden kirjoittamisen lokakuussa 2015 heidän omistamallaan Battle Born -studiolla Las Vegasissa, Yhdysvalloissa. Laulaja Brandon Flowers oli jättänyt edellisen sooloalbuminsa, "The Desired Effectin" kiertueen kesken hänen vaimonsa mielenterveysongelmien vuoksi. Yhtyeen ensimmäisiä kirjoituskertoja sävyttivät vaikeudet. Yhtye kertoi aloittaneensa albumin äänittämisen kotikaupungissaan Las Vegasissa 9. syyskuuta 2016.


title: Wonderful Wonderful

text: Albumin avaus- ja nimikkokappale ”Wonderful Wonderful” on yhtyeen tyylistä poiketen kokeellisempi ja rakentuu raskaiden rumpujen ympärille. Toinen kappale, disco-vaikutteinen ”The Man” on Flowersin mukaan funk, ja sen kitarariffi on sämplätty Kool and the Gangin kappaleesta ”Spirit of the Boogie”. ”Tyson vs. Douglas” kertoo nimensä mukaisesti tunnetusta 11. helmikuuta 1990 käydystä Mike Tysonin ja Buster Douglasin välisestä nyrkkeilyottelusta.


title: Wonderful Wonderful

text: Albumin ensimmäinen single, ”The Man” julkaistiin 14. kesäkuuta 2017 ja toinen single ”Run for Cover” saman vuoden heinäkuussa. Molemmille singleille kuvattiin myös musiikkivideot, jotka julkaistiin muun muassa videopalvelu YouTubessa. Albumin nimikkokappale ”Wonderful Wonderful” julkaistiin promosinglenä 24. elokuuta.


title: Wonderful Wonderful

text: Albumi julkaistiin 22. syyskuuta, ja se tuli saataville Spotify- ja Apple Music -suoratoistopalveluihin sekä iTunesiin, jossa se nousi listaykköseksi.


title: Wonderful Wonderful

text: "Wonderful Wonderful" sai kriitikoilta pääosin positiivisen vastaanoton. Brittiläisen "NME:n" Barry Nicolson antoi sille neljä tähteä viidestä ja sanoi sen olevan yhtyeen paras albumi sitten vuoden 2006 "Sam’s Townin". "The Guardian" -lehden Dave Simpson antoi sille niin ikään neljä tähteä viidestä ja kehui muun muassa kappaleita ”Tyson vs. Douglas” ja ”Some Kind of Love”. "Clash"-lehden Tom Skinner antoi albumille 5/10 pistettä. Hän kehui muun muassa kappaletta ”The Man”, mutta kommentoi albumilla olevan liikaa keskinkertaisia kappaleita.


title: Wonderful Wonderful

text:
"Keskisuomalaisen" Arttu Seppänen oli albumia kohtaan kriittisempi. Hän antoi sille kaksi pistettä viidestä ja sanoi yhtyeen ”elävän täysin omassa ja sinänsä kiehtovassa haavemaailmassa”. "Soundi"-lehden Mikko Meriläinen oli myös kriittinen albumia kohtaan ja antoi sille kaksi tähteä viidestä. Hän kommentoi yhtyeen kuulostavan ”huonoimmillaan vaisulta U2-coverbändiltä”.
Albumin virallinen kappalelista julkaistiin 27. heinäkuuta 2017.


title: Wonderful Wonderful

text: Molemmille singleille kuvattiin myös musiikkivideot, jotka julkaistiin muun muassa videopalvelu YouTubessa.


title: Wonderful Wonderful

text: Lähteet:


title: Wonderful Wonderful

text: Listasijoitusten lähde:


title: Wonderful Wonderful

text: Julkaisuhistorian lähde:


title: S/S Kaleva

text: S/S Kaleva oli suomalainen John Nurminen Oy:n rahtilaiva. Laiva ajoi miinaan Ison Beltin salmessa Langelandin edustalla 10. huhtikuuta 1943 ollessaan kalkkilastissa matkalla Tanskan Aalborgista Turkuun. Laivan ensimmäinen konemestari kuoli, muut miehistön jäsenet pelastuivat Langelandiin.


title: S/S Kaleva

text: Laiva oli rakennettu Dumbarton Burrell & Son:in telakalla Skotlannissa vuonna 1883, tilaajana oli glasgowlainen Strathness Steamship Co. Laivan nimenä oli vuoteen 1889 "Strathness" ja sen jälkeen "Onyx". Vuonna 1912 laivan osti tallinnalainen Tallinna Laevaühisus - Reval Shipping Co varustamo ja sen nimeksi tuli "Eestimaa". Vuonna 1916 laivan osti John Nurmisen omistama Höyrylaiva Oy Otava Ab ja se sai "Kaleva" nimen. Suomen sisällissodan aikana punaiset polttivat ja upottivat sen Mäntyluodon satamassa mutta laiva nostettiin ylös ja korjattiin.


title: S/S Kaleva

text: Laivan omistajana oli 1924–1934 Diesen Wood Companys Rederi Ab Impilahdelta ja 1934-1939 Pitkärannan Laiva Oy Pitkärannasta. Laiva palasi vuonna 1939 John Nurminen Oy:n varustamon Laiva Oy Kalevan omistukseen.


title: S/S Kaleva

text: Laivan pituus oli 50,69 metriä, leveys 7,70 metriä ja syväys 3,96 metriä. Kuollut paino oli 480 tonnia ja höyrykoneen teho 450 hevosvoimaa.


title: Chile on Hell

text: Chile on Hell on thrash metal -yhtye Anthraxin livealbumi, joka julkaistiin vuonna 2014 levymerkillä Nuclear Blast Records.


title: Greatest Hits (Remo Drive)

text: Greatest Hits on minnesotalaisen Remo Driven albumi, joka julkaistiin 16. maaliskuuta 2017 Rolling Green Recordsin kautta sen jälkeen kun bändin musiikkivideot olivat saaneet huomiota YouTubessa. Minnesotalainen Izzy Commers kuvasi albumin kansikuvan


title: Greatest Hits (Remo Drive)

text: Kappaleille "Art School", "Crash Test Rating" ja "Yer Killin' Me" on julkaistu musiikkivideot.


title: Kesämaitiainen

text: Kesämaitiainen ("Leontodon hispidus") on asterikasvien (Asteraceae) heimoon, maitiaisten ("Leontodon") sukuun kuuluva kasvilaji. Se muistuttaa paljolti Suomessa selvästi yleisempää sukulaislajiaan syysmaitiaista ("Leontodon autumnalis"). Sen lisäksi kesämaitiainen muistuttaa myös suunnilleen yhtä yleistä harjuhäränsilmää ("Hypochaeris maculata") sekä selvästi edellistä harvinaisempaa liuskalehtihäränsilmää ("Hypochaeris radicata").


title: Kesämaitiainen

text: Kesämaitiainen kasvaa noin 30 cm korkeaksi ja sen varsi on lehdetön sekä useimmiten karvainen tai joskus vaaleasuomuinen. Kesämaitiaisen lehdet ovat suikeat ja mutkalaitaiset tai jonkin verran epäsäännöllisesti liuskoittuneet sekä karkeakarvaiset. Kesämaitiaisen kukinnot ovat keltaisia mykerökukintoja, kuten syysmaitiaisellakin. Kesämaitiaisen mykeröt ovat noin 3 cm leveitä ja sijaitsevat yksittäin varsien päissä. Kesämaitiaisen hedelmä on soikea ja haivenellinen.


title: Kesämaitiainen

text: Kesämaitiainen kasvaa kuivilla paikoilla, kuten niityillä, laidunmailla ja tienpientareilla. Suomessa kesämaitiainen on jokseenkin yleinen idässä, lähinnä Pohjois-Karjalassa, sekä paikoin muualla eteläisessä Suomessa. Ahvenanmaalla, länsirannikolla, Pohjanmaalla, Kainuussa sekä Lapissa kesämaitiaista ei tavata juuri lainkaan. Laji on kuitenkin melko yleinen Etelä-Ruotsissa.


title: Quebecin kansalliskirjasto ja -arkisto

text: Quebecin kansalliskirjasto ja -arkisto (, BAnQ) on Kanada Quebecin provinssissa toimiva kansalliskirjasto ja arkisto. Sen pääkirjasto sijaitsee Montréalissa, mutta kaikkiaan BAnQ:lla on 12 yleisölle avoinna olevaa toimipistettä Quebecin provinssin alueella.


title: Quebecin kansalliskirjasto ja -arkisto

text: Vaikka Kanadan pääkaupungissa Ottawassa toimii Kanadan kansalliskirjasto ja -arkisto, myös BAnQ on kansalliskirjasto ja -arkisto, koska quebecilaisille on tunnustettu itsenäisen kansakunnan asema Kanadan sisällä. Organisaationa BAnQ on perustettu 31.1.2006 yhdistämällä erillisinä toimineet Quebecin kansalliskirjasto ja Quebecin kansallisarkisto.


title: Quebecin kansalliskirjasto ja -arkisto

text: BaAnQ on eräs VIAF-auktoriteettitunnisteita tukevista organisaatioista.


title: Zach Aston-Reese

text: Zachary Aston-Reese (s. 10. elokuuta 1994 Staten Island, New York, Yhdysvallat) on yhdysvaltalainen jääkiekkoilija, joka pelaa NHL-joukkue Pittsburgh Penguinsin organisaatiossa. Hän aloittanee kauden 2017–2018 AHL-joukkue Wilkes-Barre/Scranton Penguinsissa. Aston-Reese on pelipaikaltaan keskushyökkääjä, mutta hän osaa pelata myös laidassa. Penguinsin toimitusjohtaja Jim Rutherford on verrannut Aston-Reesea pelityyliltään Patric Hörnqvistiin hänen fyysisyytensä ja maalinedustapelaamisensa myötä. Aston-Reese itse on nimennyt vertauskuvakseen Chris Kunitzin.


title: Zach Aston-Reese

text: Aston-Reese pelasi kaudella 2009–2010 MetJHL-junioriliigan New Jersey Rocketsissa, jonka jälkeen Sault Ste. Marie Greyhounds varasi hänet 274. pelaajana OHL:n varaustilaisuudessa 2010. Aston-Reese ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Aston-Reese aloitti kauden 2010–2011 New Jersey Rocketsin AtJHL-joukkueessa, mutta kesken kauden hän siirtyi varaamattomana pelaajana eli "tender-sopimuksella" USHL-junioriliigan Des Moines Buccaneersiin ja sieltä kahden ottelun jälkeen edelleen Lincoln Starsiin. Kaudella 2011–2012 Aston-Reese pelasi USHL Top Prospects Gamessa. Kaudella 2012–2013 hän oli pudotuspeleissä Starsin paras pistemies ja maalintekijä tehoilla 3+2=5.


title: Zach Aston-Reese

text: Vuodet 2013–2017 Aston-Reese kävi Northeastern Universityn yliopistoa. "Sophomore -vuotenaan" 2014–2015 hän oli 13 osumallaan joukkueensa toiseksi paras maalintekijä Mike Szmatulan kanssa. "Junior -vuotenaan" 2015–2016 Aston-Reese nousi Northeasternin kapteenistoon. Hän voitti joukkueensa sisäisen piste- ja syöttöpörssin tehoilla 14+29=43, joilla Aston-Reese sijoittui Hockey Eastin syöttöpörssissä kolmanneksi ja jakoi pistepörssin viidennen sijan Boston Collegen Colin Whiten kanssa. Hän voitti myös Northeasternin sisäisen tehotilaston lukemalla +19. Aston-Reese voitti kauden päätteeksi Hockey Eastin mestaruuden, valittiin sarjan toiseen tähdistökentälliseen sekä turnauksen tähdistökentälliseen.


title: Zach Aston-Reese

text: "Senior -vuotenaan" 2016–2017 Aston-Reese voitti koko Hockey Eastin maalipörssin ja jakoi pistepörssin voiton UNH:n Tyler Kelleherin kanssa tehoilla 31+32=63. Hän voitti myös koko NCAA:n maalipörssin sekä jakoi pistepörssin voiton Kelleherin ja Union Collegen Mike Vecchionen kanssa. Aston-Reese jakoi myös Northeasternin sisäisen tehotilaston voiton Nolan Stevensin ja Ryan Shean kanssa. Hänet valittiin kauden päätteeksi Hockey Eastin vuoden pelaajaksi ja ensimmäiseen tähdistökentälliseen. Aston-Reese oli ehdolla myös koko NCAA:n parhalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Denverin yliopiston Will Butcherille.


title: Zach Aston-Reese

text: Viimeisen yliopistokautensa 2016–2017 päätteeksi, maaliskuussa 2017 Aston-Reese teki vapaana agenttina kaksivuotisen tulokassopimuksen Pittsburgh Penguinsin kanssa. Hän siirtyi samalla loppukevääksi amatööritry-out -sopimuksella AHL-joukkue Wilkes-Barre/Scranton Penguinsiin, jossa Aston-Reese teki kymmenessä ottelussa tehot 3+5=8.


title: Söderskärin ja Långörenin saaristo

text: Söderskärin ja Långörenin saaristo on Natura-2000 -suojelualue, jonka tunnus on FI0100077. Alueeseen kuuluvat Söderskärin luonnonsuojelualue, Långörenin luonnonsuojelualue ympäröivine vesialueineen, Kölhällen ja Stora Kölhällen vesialueineen Långörenistä etelään, Pellingin ulkosaaristoa, mm. Tunnholmenin luonnonsuojelualue, Sandkallan, Yttre Hällkallan, Yttergrundet, Storgrundet ja Inre Hällkallan ympäröivine vesialueineen.


title: Söderskärin luonnonsuojelualue

text: Söderskärin luonnonsuojelualue on osa Söderskärin ja Långörenin saaristo -nimistä Natura-2000 -luonnonsuojelualuetta, sen osa-alue. Alueeseen kuuluvat Söderskärin saaret vesialueineen ja lähisaarineen. Söderskärin luonnonsuojeluealue perustettiin 1930 Uudenmaan lääninhallituksen päätöksellä. Söderskärin luonnonsuojelaluen on myös lintujensuojelualue Ramsarin sopimuksen mukaan.


title: Söderskärin luonnonsuojelualue

text: Euroopan unionin, aikaisemman Euroopan talousyhteisön neuvoston lintudirektiivin erityisesti suojelutavia lintuja Söderskärin luonnonsuojelualueella ovat kalatiira, lapintiira ja räyskä. Lisäksi Söderskärin majakkaan liittyvän matkailun osalta on Uudenmaan ympäristökeskuksessa osoitettu mielenkiintoa Aurasaaren riskilöitä kohtaan.


title: Fabrizio Piccareta

text: Fabrizio Piccareta (s. 15. marraskuuta 1965 Genova, Italia) on italialainen jalkapallovalmentaja, joka toimi Veikkausliigassa pelaavan FC Interin päävalmentajana elokuusta 2017 kesäkuuhun 2018. Hän aloitti joukkueen apuvalmentajana tammikuussa 2017 ja nousi sen päävalmentajaksi edeltäjänsä Shefki Kuqin saatua potkut. Lokakuussa 2017 Inter ilmoitti Piccaretan yksivuotisesta jatkosopimuksesta. Hän jätti seuran kesken kauden 2018 ”henkilökohtaisista sekä valmennuksellisista syistä” ja palasi kotimaahansa.


title: Fabrizio Piccareta

text: Piccareta valmensi FC Interiä ensimmäisen kerran 4. elokuuta 2017, jolloin se voitti HIFK Fotbollin lukemin 3–0. Joukkue voitti hänen valmennuksessaan jalkapallon Suomen Cupin 2018. Inter voitti 12. toukokuuta 2018 pelatussa loppuottelussa HJK:n lukemin 1–0.


title: Fabrizio Piccareta

text: Aikaisemmin Piccaretta on ollut apuvalmentajana Swindon Townissa Englannin kakkosliigassa (2011–2012) ja ykkösliigassa (2012–2013), Sunderlandissa Englannin Valioliigassa (2013) ja SC Olhanensessa Portugalin LigaProssa (2015). Swindonin ja Sunderlandin päävalmentajana hänen apuvalmentaja-aikanaan oli Paolo Di Canio.


title: Pyhän Laurin kappeli (Kolari)

text: Pyhän Laurin kappeli on kirkkorakennus Kolarin Äkäslompolossa. Se on yksi neljästä Lapin tunturikappelista ja palvelee Yllästunturin matkailijoita. Kappelin on suunnitellut arkkitehti Kari Poskiparta ja se vihittiin käyttöön 19. joulukuuta 1999.


title: Pyhän Laurin kappeli (Kolari)

text: Modernissa kappelissa on tilaa 200 henkilölle. Kirkossa ei ole alttaritaulua, vaan sen tilalla on koko kirkkosalin korkuinen ikkuna, josta avautuu näkymä Ylläksen tuntureille. Vilkkaimpaan matkailuaikaan kappeli on avoinna lähes joka päivä, siellä päivystää tunturipappi ja kappelissa järjestetään viikoittain jumalanpalveluksia ja myös konsertteja. Sesongin ulkopuolella eli toukokuun alusta heinäkuun puoliväliin ja lokakuun alusta marraskuun puoliväliin kappeli on muutoin suljettu, mutta siellä järjestetään kuitenkin tapahtumia. Pyhän Laurin kappelissa voidaan järjestää kaikkia kirkollisia toimituksia.


title: Pyhän Laurin kappeli (Kolari)

text: Kappelin nimi viittaa kahteen merkittävään Lauriin: Pyhään Laurentiukseen ja Lars Levi Laestadiukseen. Epävirallisesti kappelia kutsutaan myös Ylläskappeliksi. Pyhän Laurin kappelin lisäksi Kolarin seurakunnalla on kolme muuta vihittyä kirkkoa: Kolarin kirkko, Kolarinsaaren kirkko ja Sieppijärven kirkko.


title: Pyhän Laurin kappeli (Kolari)

text: Kappeli sijaitsee aivan kylän keskustassa, Äkäsjokisuusta Äkäsjärvelle johtavan seututie 940:n varrella ja on rakennettu lahjoituksena saadulle tontille.


title: Vomeronasaalielin

text: Vomeronasaalielin eli Jacobsonin elin on hajuja aistiva, perifeerinen parillinen elin, joka sijaitsee monien nisäkkäiden, sammakkoeläinten ja matelijoiden nenän väliseinämässä tai suulaessa.


title: Vomeronasaalielin

text: Eläimet aistivat vomeronasaalielimellä etenkin feromoneja. Käärmeet vievät hajumolekyylit elimeensä kaksihaaraisella kielellään, ja ne käyttävät vomeronasaalielintä saaliinsa jäljittämiseen ilmeisesti feromoneista riippumattomasti.


title: Vomeronasaalielin

text: Ihmisen sikiöllä on vomeronasaalielin, jossa on samanlaisia bipolaarisia soluja kuin muidenkin nisäkkäiden elimessä. Joidenkin tutkijoiden mielestä elin häviää 19. sikiöviikon jälkeen, mutta toisten mielestä se kasvaa 30. viikolle asti. Aikuisella ihmisellä elin sijaitsee umpipussina nenän väliseinän limakalvossa noin senttimetrin päässä columellasta ja millimetrin korkeudella nenäkäytävän pohjasta. Rakenne löytyy ainakin toisesta nenäkäytävästä 50–90 prosentilla aikuisista.


title: Vomeronasaalielin

text: Vomeronasaalielimen toimintaa ihmisellä ei ymmärretä. Siihen kohdistettu stimulus aiheuttaa muutosta verenpaineeseen, sydämen syketaajuuteen, hormonitasoihin ja mielialaan. Vaikka ihminen viestii kemiallisesti ilman kautta, ei ole näyttöä siitä, että viestintä tapahtuisi vomeronasaalielimen kautta. On mahdollista että ihmisen hajuaistin merkityksen väheneminen on johtanut vomeronasaalisen järjestelmän rappeutumisen.


title: Sallan kunnankirjasto

text: Sallan kunnankirjasto toimii Sallan alueella. Kirjaston lisäksi kirjastopalveluja tarjoaa kirjastoauto.


title: Tornion kaupunginkirjasto

text: Tornion kaupunginkirjasto toimii Tornion alueella. Kirjaston perustamisajankohdaksi on esitetty sekä vuotta 1804 että vuotta 1805. Torniolaiset porvarit anoivat 18. heinäkuuta 1804 päivätyssä kirjeessä maistraatilta lupaa perustaa suljettu seura, jossa tarkoituksena oli käydä keskusteluja ja pitää luentoja. Tätä anomusta on tulkittu Tornion Lukuseuran perustamisasiakirjaksi. Toisaalta vuonna 1805 Tornioon muutti Henrik Deutsch, jota on pidetty Tornion Lukuseuran perustajana.


title: Tornion kaupunginkirjasto

text: Lukuseuraa voi pitää Tornion kaupunginkirjaston esiasteena, koska tuon ajan lukuseurat saivat yleisen luonteen. Lukuseurojen säilyneissä säännöissä annetaan mahdollisuus myös muille kuin jäsenille lainata kirjoja pientä maksua vastaan. Voidaan olettaa, että Tornion Lukuseura tuskin poikkesi muista.


title: Tornion kaupunginkirjasto

text: Huhtikuussa 1899 kansakoulun johtokunta esitti varojen myöntämistä kansankirjaston perustamiseen, johon kirjastoon ennestään löytyvä lainakirjasto yhdistettäisiin. Lainaustoiminta aloitettiin 8. syyskuuta 1900.


title: Tornion kaupunginkirjasto

text: Kirjastotoiminta ammattimaistui 1930-luvun lopulla kirjastonhoitaja Sirkka Siven astuttua virkaan.


title: Tornion kaupunginkirjasto

text: Kirjaston lisäksi kirjastopalveluja tarjoaa kirjastoauto.


title: Pedar Jalvi -kirjasto

text: Pedar Jalvi -kirjasto on yleinen kirjasto, joka toimii Utsjoella. Kirjaston lisäksi kirjastopalveluja tarjoaa kirjastoauto, joka on yhteinen Kaarasjoen ja Porsangin kanssa. Kirjasto oli aiemmalta nimeltään Utsjoen kunnankirjasto. Utsjoen kunta päätti nimenmuutoksesta 27. syyskuuta 2017. Pedar Jalvi oli kotoisin Utsjoelta.


title: Hailuodon kirjasto

text: Hailuodon kirjasto on Hailuodon saaressa toimiva kirjasto.


title: Hailuodon kirjasto

text: Kirjasto päätettiin pitäjän kokouksessa perustaa, kun rovasti K. R. Heikel ehdotti kirjaston perustamista. Kirjasto toimi aluksi pappilassa, kirkon sakastissa ja kirkonkylän koululla. 1920-luvulla kirjasto muutettiin kantakirjastoksi ja vuonna 1926 kantakirjasto oli postinhoitaja Saimi Kilpisen hoidossa ja toimi hänen kotonaan. Syksyllä 1982 kirjasto muutti entisen alakoulun tiloihin.


title: Musiikkivuosi 1996

text: Musiikkivuosi 1996 käsittelee vuoden 1996 tärkeitä musiikkitapahtumia, uutisia ja julkistuksia.


title: Albertina

text: Albertina voi tarkoittaa seuraavia:


title: Musiikkivuosi 1995

text: Musiikkivuosi 1995 käsittelee vuoden 1995 tärkeitä musiikkitapahtumia, uutisia ja julkistuksia.


title: Musiikkivuosi 1994

text: Musiikkivuosi 1994 käsittelee vuoden 1994 tärkeitä musiikkitapahtumia, uutisia ja julkistuksia.


title: Maantielakso

text: Maantielakso on Karvianjoen vesistöalueeseen kuuluva lampi Kauhanevan–Pohjankankaan kansallispuistossa Karviassa Satakunnan maakunnassa. Lammen pinta-ala on SYKEn Järviwikin viranomaistiedon mukaan 2,67 hehtaaria. Sen korkeus merenpinnasta on 166,0 metriä ja se kuuluu Karvianjoen vesistön sisällä Aunesluoman valuma-alueeseen. Lampi on yhdessä siitä noin kilometri pohjoiseen sijaitsevan Kauhalammin ja tästä noin kilometri pohjoiseen sijatsevan Lapinkaivon kanssa yksi Kauhanevan–Pohjankankaan Natura 2000 -suojelualueen kolmesta pienvesiksi luokiteltavasta lammesta. Lampi on reunoiltaan umpeenkasvanut. Avovettä on lammen keski- ja luoteisosassa. Lampi rajoittuu pohjoisessa Laksonevaan, joka on osa Kauhanevan–Pohjankankaan kansallispuistoon kuuluvaa Kauhanevan suokompleksia. Muista suunnista sitä ympäröivät harjumuodostuman rinteet. Historiallinen Kyröskankaan tie kulkee lammen sivuitse.


title: Maantielakso

text: Etelä-Pohjanmaalla arokosteikkojen kansanomaisena nimityksenä on "lakso".


title: Musiikkivuosi 1969

text: Musiikkivuosi 1969 käsittelee vuoden 1969 tärkeitä musiikkitapahtumia, uutisia ja julkistuksia.


title: Musiikkivuosi 1967

text: Musiikkivuosi 1967 käsittelee vuoden 1967 tärkeitä musiikkitapahtumia, uutisia ja julkistuksia.


title: Musiikkivuosi 1970

text: Musiikkivuosi 1970 käsittelee vuoden 1970 tärkeitä musiikkitapahtumia, uutisia ja julkistuksia.


title: Merilahden peruskoulu

text: Merilahden peruskoulu on peruskoulu Helsingin Vuosaaressa. Siihen kuuluu Kallvikinniementien toimipiste ja Jaluspolun toimipiste. Koulussa painotetaan liikuntaa 3. ja 7. luokilta alkaen, sekä luonnontiedettä 7. luokalta alkaen. Koulun nimi tulee kahden aikaisemman koulun nimestä, Meri-Rastilan ala-asteesta ja Kallahden peruskoulusta. Luokat 1–2 ovat Kallvikinniementien ja Jaluspolun toimipisteissä, luokat 3–4 Jaluspolun toimipisteessä ja luokat 5–9 Kallvikinniementien toimipistessä.


title: Musiikkivuosi 1971

text: Musiikkivuosi 1971 käsittelee vuoden 1971 tärkeitä musiikkitapahtumia, uutisia ja julkistuksia.


title: Puistopolun peruskoulu

text: Puistopolun peruskoulu on peruskoulu Helsingin Vuosaaressa. Siihen kuuluu Punakiventien ja Pohjavedenkadun toimipisteet. Koulussa painotetaan liikuntaa ja taideilmaisua. Koulun rehtorina toimii Pertti Tossavainen. Luokat 1–6 ovat Punakiventien toimipisteessä ja luokat 7–9 Pohjavedenkadun toimipisteessä.


title: Musiikkivuosi 1968

text: Musiikkivuosi 1968 käsittelee vuoden 1968 tärkeitä musiikkitapahtumia, uutisia ja julkistuksia.


title: Musiikkivuosi 1972

text: Musiikkivuosi 1972 käsittelee vuoden 1972 tärkeitä musiikkitapahtumia, uutisia ja julkistuksia.


title: Rothenburg

text: Rothenburg voi tarkoittaa ainakin seuraavia:


title: Lapin kirjasto

text:
Lapin kirjastot on Pohjois-Suomen kaupungin- ja kunnankirjastojen muodostama seudullinen verkosto eli kirjastokimppa. Lapin kirjastoihin kuuluvat seuraavat kunnat
Kirjastoilla on yhteinen asiakas- ja aineistorekisteri sekä kirjastojärjestelmä. Lapin kirjastot ottivat käyttöön avoimen lähdekoodin kirjastojärjestelmän Kohan vuonna 2017 alussa.


title: Musiikkivuosi 1973

text: Musiikkivuosi 1973 käsittelee vuoden 1973 tärkeitä musiikkitapahtumia, uutisia ja julkistuksia.


title: Musiikkivuosi 1977

text: Musiikkivuosi 1977 käsittelee vuoden 1977 tärkeitä musiikkitapahtumia, uutisia ja julkistuksia.


title: Musiikkivuosi 1974

text: Musiikkivuosi 1974 käsittelee vuoden 1974 tärkeitä musiikkitapahtumia, uutisia ja julkistuksia.


title: Musiikkivuosi 1983

text: Musiikkivuosi 1983 käsittelee vuoden 1983 tärkeitä musiikkitapahtumia, uutisia ja julkistuksia.


title: Musiikkivuosi 1984

text: Musiikkivuosi 1984 käsittelee vuoden 1984 tärkeitä musiikkitapahtumia, uutisia ja julkistuksia.


title: Josep Puig i Cadafalch

text: Josep Puig i Cadafalch (17. lokakuuta 1867, Mataró – 23. marraskuuta 1956, Barcelona) oli espanjalainen arkkitehti, historioitsija, poliitikko ja kulttuurin edistäjä. Josep Puig i Cadafalch on yksi tärkeimmistä katalonialaisen jugendin ("modernisme") edustajista yhdessä Antoni Gaudín ja Domènech i Montanerin kanssa.


title: Josep Puig i Cadafalch

text: Josep Puig i Cadafalchin suunnittelemia rakennuksia on paljon Barcelonassa. Hän suunnitteli myös esimerkiksi Barcelonan maailmannäyttelyyn vuonna 1929 valmistuneen Palau Nacionalin näköalapaikan, kaksi paviljonkia, portaat ja neljä joonialaista pylvästä. Jotkut merkittävät työt, kuten Hotel Terminus ja Casa Trinxet, on hävitetty.


title: Josep Puig i Cadafalch

text:
Casa Martí oli hänen ensimmäisiä merkittäviä töitään. Vuonna 1897 Els Quatre Gats -ravintola avattiin rakennuksen ensimmäisessä kerroksessa. Ravintolasta tuli sen ajan intellektuellien, taiteilijoiden ja näytelmäkirjailijoiden, kuten Picasso, Opisso, Nonell, Santiago Rusiñol ja Isaac Albéniz, kohtauspaikka. Els Quatre Gats sijaitsee yhä samalla paikalla Barcelonan vanhassa kaupungissa.
Barcelonan lisäksi hän suunnitteli rakennuksia syntymäkaupunkiinsa Mataróon ja kesälomapaikkaan Argentonaan, joka sijaitsee noin 35 kilometrin päässä Barcelonasta.


title: Kreikka lasten Eurovision laulukilpailussa

text: Kreikka on osallistunut Lasten Eurovision laulukilpailuun kuusi kertaa, ensimmäisen kerran vuonna 2003. Kreikan paras sijoitus on vuodelta 2005, jolloin se sijoittui kuudenneksi Alexandrosin ja Kallin esittämällä kappaleella "Tora Einai I Seira Mas".


title: Musiikkivuosi 1989

text: Musiikkivuosi 1989 käsittelee vuoden 1989 tärkeitä musiikkitapahtumia, uutisia ja julkistuksia.


title: Musiikkivuosi 1992

text: Musiikkivuosi 1992 käsittelee vuoden 1992 tärkeitä musiikkitapahtumia, uutisia ja julkistuksia.


title: Musiikkivuosi 1991

text: Musiikkivuosi 1991 käsittelee vuoden 1991 tärkeitä musiikkitapahtumia, uutisia ja julkistuksia.


title: Musiikkivuosi 1990

text: Musiikkivuosi 1990 käsittelee vuoden 1990 tärkeitä musiikkitapahtumia, uutisia ja julkistuksia.


title: Musiikkivuosi 1993

text: Musiikkivuosi 1993 käsittelee vuoden 1993 tärkeitä musiikkitapahtumia, uutisia ja julkistuksia.


title: Kuparifosfaatti

text: Kuparifosfaatti (Cu(PO)) on kupari- ja fosfaatti-ionien muodostama epäorgaaninen ioniyhdiste. Yhdistettä voidaan käyttää muun muassa muiden kupariyhdisteiden valmistamiseen, korroosionestoaineena ja fungisidina.


title: Kuparifosfaatti

text: Kuparifosfaatti tunnetaan sekä kidevedettömänä yhdisteenä että kidevedellisenä trihydraattina (Cu(PO))·3HO). Nämä molemmat ovat väriltään vaaleansinisiä kiteisiä aineita, joista kidevedetön on veteen täysin liukenematonta ja trihydraatti liukenee vähäisessä määrin kuumaan veteen. Kuparifosfaatti liukenee happoliuokseen ja komplekseja muodostaen ammoniakkiin. Kuparifosfaatin alkeiskoppi on rombinen.


title: Kuparifosfaatti

text: Kuparifosfaattia valmistetaan saostamalla vesiliukoisen kuparisuolan, kuten kuparisufaatin, vesiliuoksesta esimerkiksi natriumfosfaatin avulla. Näin muodostuu geelimäinen saostuma, joka voidaan suodattaa.


title: Kuparifosfaatti

text: Kuparifosfaatista voidaan valmistaa muita kupariyhdisteitä kuten kuparihydroksidia ja keraameja. Lisäksi sitä voidaan käyttää fungisidina, estämään metallien korroosiota, katalyyttinä ja reagenssina analyyttisessä kemiassa.


title: Kroatia lasten Eurovision laulukilpailussa

text: Kroatia on osallistunut Lasten Eurovision laulukilpailuun viisi kertaa, ensimmäisen kerran vuonna 2003. Kroatian paras sijoitus on vuodelta 2003, jolloin se voitti kilpailun Dino Jelusićin esittämällä kappaleella "Ti Si Moja Prva Ljubav".


title: Iso-Pyhäntä

text: Iso-Pyhäntä on Kainuussa Ristijärvellä sijaitseva järvi. Tässä kerrotaan vain Pyhännästä, vaikka järven eteläpäässä sijaitsevalla Petronjärvellä (53 ha) on sama vedenpinnankorkeus ja järviä yhdistää 50 metriä leveä salmi.


title: Iso-Pyhäntä

text: Järven pinta-ala on 1 200 hehtaaria eli 12 km². Se on 9,9 kilometriä pitkä ja 4,5 kilometriä leveä. Järvestä voidaan erottaa kolme järvenosaa. Järven kaakkoispäässä oleva 1,5 kilometriä pitkä Hoikanselkä on erotettu omaksi järvenosaksi kantatien 89 tienpenkereellä, jonka takia on myös siirretty Häyrysenjoen suun paikkaa. Penkereen yli 20 metriä leveä aukko toimii Tuomaanjoen ja Hiisijoen Petronjärven kautta kulkevana laskureittinä. Pengertien takana aukeaa Karhuselkä, joka on kolme kilometriä pitkä ja kaksi leveä. Se on Kauhasalmen välityksellä yhteydessä Pieniselkään, jota voi jo pitää pohjoisosan järvenosan eteläpäänä. Karhuselältä työntyvät lounaaseen 900 metriä pitkä Karhulahti ja kaakkoon kilometrin pituinen Ahmolahti. Järven pohjoisosa on avointa järvenselkää, joka on 3,6 kilometriä pitkä ja 1,5 kilometriä leveä. Selältä työntyy lounaaseen 1,7 kilometriä pitkä Molosenlahti. Ironsaaresta etelään järvi kapenee ja siitä haarautuu 700 metriä leveä ja yhtä pitkä Savilahti kohti länttä. Lahdensuuta vartioi Lamposaari. Saaresta etelään työntyy matala Kotilahti. Järven luusua jää Huutoniemen taakse Multisalmesta aukeavan kilometrin pituisen lahden perälle. Siltä alkaa Pyhännänjoen padottu osuus, joka edeltää Pyhännänkoskeen rakennettua voimalaitosta.


title: Iso-Pyhäntä

text: Pohjoisen järvenselän saaria ovat 400 metriä pitkä ja 300 metriä leveä Ironsaari. Sen pohjoispuolella sijaitsevat 180 metriä pitkä Jänissaari, sen pienempi seuralainen, neljä Junnonsaarta ja vielä viisi muuta pienempää saarta. Järvenselän länsirannassa sijaitsee yksinäinen Heikkisensaari. Savilahdella sijaitsee rannan läheisyydessä viisi pientä saarta ja Lamposaaren edustalla on viisi pientä luotoa. Lamposaaren muoto on kuin nelikulmio, jonka lävistäjä on 350 metriä pitkä. Sen pinta-ala on 6 hehtaaria ja se on järven suurin saari .


title: Iso-Pyhäntä

text: Järvi on luodattu ja siitä on julkaistu syvyyskartat. Sen tilavuus on 83 miljoonaa m³ eli 0,083 km³. Järven keskisyvyys on 7,2 metriä ja suurin syvyys on 32 metriä. Syvin kohta sijaitsee Ironsaaren lounaispuolella 2,9 kilometriä pitkässä ja yli 20 metriä syvässä syvänteessä. Syvin kohta on osa sitä syvänteen osaa, johon on muodotunut satoja metrejä pitkä ja koko pituudeltaan 25 metriä alittavia kohtia. Muitakin syvänteitä on olemassa. Pieniselän syvänne yltää 18 metriin, Karhuselän syvänne 18 metriin ja luusuan lahdessakin on 14 metriä syvää.


title: Iso-Pyhäntä

text: Järven rantaviivan pituus on 56 kilometriä ja sen rannat ovat pääsääntöisesti metsämaata. Rannan metsärajaa rikkovat muutamassa kohdassa suoistuneet metsät ja pienet peltotilkut. Järven läheisyyten sijoittuu yksi ainoa kylä Pyhäntä, joka sijaitsee Savilahden läheisyydessä. Kylän läpi kulkee seututie 888, joka seuraa etäällä järven etelä ja lounaisrantoja. Yhdystie 19209 yhdistää kanta- ja seututien kiertäen järven pohjoispuolen Koskenkylän kulmakunnan kautta.


title: Iso-Pyhäntä

text: Järven vedenpinnan korkeus on 149,4 metriä mpy. Järvi on säännöstely Pyhännänkosken voimalaitoksen vuoksi siten, että vedenpinnan korkeudeksi on määrätty raja-arvot 145,30 metriä ja 149,68 metriä mpy. Sännöstely alkoi voimalaitoksen käynnistyttyä vuonna 1957.


title: Iso-Pyhäntä

text: Järven säännöstely on toteutunut siten, että keskivedenkorkeus on ollut vuodesta 1961 alkaen 148,73 metriä (N60). Vuotuinen keskimääräinen vedenpinnan korkeusvaihtelu on ollut 3,67 metriä. Ylin vedenpinnankorkeus on ollut 149,75 metriä (kesäkuu 1967) ja alin 145,36 metriä (huhtikuu 1965), joten äärivaihtelua on ollut 4,39 metriä. Laskujoen virtaamia on julkistettu voimalan valmistumisesta alkaen. Vuoteen 2011 mennessä keskivirtaama on ollut noin 6,2 m³/s (MQ) ja keskiylivirtaama on ollut 45 m³/s (MHQ) ja keskialivirtaama 0,06 m³/s (MNQ).


title: Iso-Pyhäntä

text: Vaikka Iso-Pyhäntää ei ole yritetty laskea, on sekin saanut kokea sen tiimoilta kovia. Yläjuoksulla olevaa Hiisijärveä laskettiin vuonna 1761, mutta laskukynnyksen kaivaminen käynnisti järven liian rajun tyhjentymisen. Hiisijoen uoma syöpyi katastrofissa kanjoniksi ja Iso-Pyhäntä tulvi yli äyräidensä. Tulvaan nähden liian kapea luusua ei vetänyt tarvittavaa vesimäärää ja sille syntyi uusi lasku-uoma nykyiselle paikalleen. Kun se syöpyi kovaan maakerrokseen asti, oli Iso-Pyhännän vedenpinta laskenut normaalista arvostaan seitsemän metriä alemmaksi ja järven pinta-ala kutistunut puoleen entisestään.


title: Iso-Pyhäntä

text: Järvi sijaitsee Oulujoen vesistössä (vesistöaluetunnus 59) Hyrynsalmen reitin alaosan alueella (59.4) Pyhännän alueeseen (59.48), jonka Iso-Pyhännän alueeseen (59.482) järvi kuuluu.


title: Iso-Pyhäntä

text: Valuma-alue saa pääosan vedestään Petronjärven kautta, johon laskee Hiisijoen-Möttösjoen alueen (59.483) vedet ja Tuomaanjoen valuma-alueen (59.486) vedet (valuma-alue yhteensä 376 km²). Lyhyt Putkosjoki, joka on Putkosjärven (220 ha) laskujoki, tuo Putkosjoen valuma-alueen (59.489) vedet Savilahteen ja Häyrysenoja tuo Häyrysenjoen valuma-alueen (59.488) vedet Häyrysen (118 ha) kautta. Pieni Laulajanojan valuma-alue (59.485) laskee Laulajaojan, joka alkaa Ala-Laulajasta (15 ha), kautta Pieniselkään. Laskujoki Pyhännänjoki muodostaa vielä oman Pyhännänjoen alueensa (59.481). Pyhännänjoki yhtyy pian Emäjokeen, jonka aloittama vesireitti johtaa 45 kilometrin päässä Oulujärveen.


title: Musiikkivuosi 1975

text: Musiikkivuosi 1975 käsittelee vuoden 1975 tärkeitä musiikkitapahtumia, uutisia ja julkistuksia.


title: Musiikkivuosi 1976

text: Musiikkivuosi 1976 käsittelee vuoden 1976 tärkeitä musiikkitapahtumia, uutisia ja julkistuksia.


title: Musiikkivuosi 1980

text: Musiikkivuosi 1980 käsittelee vuoden 1980 tärkeitä musiikkitapahtumia, uutisia ja julkistuksia.


title: Musiikkivuosi 1980

text: Kuopion viulukilpailun voittajiksi selviytyivät Kaija Saarikettu ja Pyry Mikkola.


title: Musiikkivuosi 1980

text: Suomen eduskunta kumosi keväällä 1980 niin sanotun huviveron eli viihdetilaisuuksien pääsylipuista perityn veron vuoden 1981 alusta alkaen. Levymyynnissä yhä suuremman jalansijan ovat saaneet pienet äänitetuottajat (punk ja rockabilly) sekä ulkomaisten äänitteiden myynti huoltoasemilla ja market-myyntinä. Kotimaisista artisteista olivat vahvasti esillä Kojo, Maukka Perusjätkä, Tarja Ylitalo sekä Vesa-Matti Loirin albumit Eino Leino (levymerkillä Gold Disk, 1978) ja Eino Leino 2 (Gold Disk, 1980).


title: Musiikkivuosi 1988

text: Musiikkivuosi 1988 käsittelee vuoden 1988 tärkeitä musiikkitapahtumia, uutisia ja julkistuksia.


title: Musiikkivuosi 1987

text: Musiikkivuosi 1987 käsittelee vuoden 1987 tärkeitä musiikkitapahtumia, uutisia ja julkistuksia.


title: Aeneas ja Dido

text: Aeneas ja Dido (, ”Hylätty Dido”) on vuonna 1910 valmistunut italialainen mykkäelokuva. Vergiliuksen "Aeneikseen" perustuvan lyhyen elokuvan on ohjannut Luigi Maggi.


title: Aeneas ja Dido

text: Myrsky ajaa paenneet troijalaiset Afrikan rannikolle, jossa he jäävät Karthagon kuningattaren Didon amatsonien vangeiksi. Dido rakastuu troijalaisten johtajaan Aeneakseen ja hylkää Numidian kuninkaan Iarbaksen kosintayrityksen. Ankhises ilmestyy unessa Aeneakselle ja kehoittaa häntä jatkamaan matkaa. Kun Iarbas hyökkää Karthagoon, Aeneas lähtee salaa purjehtimaan kohti Roomaa. Karthagossa syttyy kapina ja hylätty Dido heittäytyy palatsinsa liekkeihin.


title: Aeneas ja Dido

text: Ambrosio Filmin tuottama "Aeneas ja Dido" on yksi 1910-luvun vaihteessa tehdyistä antiikin mytologiaan perustuvista elokuvista. Sen varsinainen tekstilähde on Pietro Metastasion oopperalibretto "Didone abbandonata", josta on useita sovituksia. Arrigo Frustan käsikirjoittama ja Luigi Maggin ohjaama "Aeneas ja Dido" oli elokuvahistorian ensimmäinen "Aeneis"-filmatisointi.


title: Aeneas ja Dido

text: Kolmiulotteisen vaikutelman antavaa teatterilavastusta käytettiin myös Maggin elokuvissa "Lo schiavo di Cartagine" (1910), "La vergine di Babilonia" (1910), "Salambò" (1911) ja "Delenda Carthago!" (1914). Se sisältää itämaisia aineksia, jotka viittaavat muinaiseen Persiaan ja Assyriaan. Dido ja Aeneas on puettu kreikkalais-roomalaisiin asuihin, kun taas Didon amatsonit käyttävät leopardinnahkoja ja kartiomaisia kypäriä. Afrikkalaisten palvelijoiden kasvot on meikattu mustiksi.


title: Aeneas ja Dido

text: "Aeneas ja Dido" sai ensi-iltansa Italiassa tammikuussa 1911, mutta sitä oli levitetty Yhdysvalloissa jo edellisen vuoden joulukuussa. Aikalaiskritiikki kiitti varsinkin sen lavastusta, puvustusta ja kuvausta. Suomessa elokuvaa esitettiin helmikuussa 1911. Lehtimainosten mukaan ”loistava taidefilmi” oli ”hyvin jännittävä ja liikuttava”.


title: Aeneas ja Dido

text: Aeneas nähtiin seuraavan kerran valkokankaalla Steve Reevesin esittämänä elokuvissa "Troijan urhot" (1961) ja "La leggenda di Enea" (1962), joista kumpikaan ei varsinaisesti perustu Vergiliuksen alkutekstiin. Alkuperäisteokselle uskollisin filmatisointi on Franco Rossin tv-sarja "Eneide" (1971), joka sisältää myös Didon henkilöhahmon.


title: Aeneas ja Dido

text: Elokuvasta on säilynyt ruotsinkielisillä väliteksteillä varustettu sävytetty nitraattikopio, joka on restauroitu Bolognan elokuva-arkistossa vuonna 2010. Alkuperäisestä 275 tai 319 metrin pituudesta on jäljellä 246 metriä. Restaurointi on nähtävissä Torinon elokuvamuseon Vimeo-sivustolla.


title: Musiikkivuosi 1981

text: Musiikkivuosi 1981 käsittelee vuoden 1981 tärkeitä musiikkitapahtumia, uutisia ja julkistuksia.


title: Musiikkivuosi 1985

text: Musiikkivuosi 1985 käsittelee vuoden 1985 tärkeitä musiikkitapahtumia, uutisia ja julkistuksia.


title: Musiikkivuosi 1982

text: Musiikkivuosi 1982 käsittelee vuoden 1982 tärkeitä musiikkitapahtumia, uutisia ja julkistuksia.


title: Musiikkivuosi 1986

text: Musiikkivuosi 1986 käsittelee vuoden 1986 tärkeitä musiikkitapahtumia, uutisia ja julkistuksia.


title: Kypros lasten Eurovision laulukilpailussa

text: Kypros on osallistunut Lasten Eurovision laulukilpailuun yhdeksän kertaa, ensimmäisen kerran vuonna 2003. Kyproksen paras sijoitus on kahdeksas, jonka se on saavuttanut vuosina 2004 ja 2006.


text: Kypros järjesti vuoden 2008 kilpailun.


title: Musiikkivuosi 1979

text: Musiikkivuosi 1979 käsittelee vuoden 1979 tärkeitä musiikkitapahtumia, uutisia ja julkistuksia.


title: Musiikkivuosi 1979

text: Suomalaisilla sinfoniaorkestereilla oli yhteensä 1 255 esiintymistä ja niissä oli 601 361 kuulijaa. Pianisti Olli Mustonen esitti 12-vuotiaana oman pianokonserttonsa. Asiaan vaikutti sekin, että lapsen käsi on liian pieni Mustosen lempisäveltäjien Beethovenin ja Ravelin pianokonserttojen soittamiseen. Säveltäjä Kalevi Ahon ooppera Avain kantaesitettiin syyskuussa. Aulis Sallisen oopperoista Punainen viiva tuli ohjelmistoon Göteborgissa ja Ratsumies Kielissä.


title: Musiikkivuosi 1978

text: Musiikkivuosi 1978 käsittelee vuoden 1978 tärkeitä musiikkitapahtumia, uutisia ja julkistuksia.


title: Musiikkivuosi 1966

text: Musiikkivuosi 1966 käsittelee vuoden 1966 tärkeitä musiikkitapahtumia, uutisia ja julkistuksia.


title: Eeli J. Hakala

text: Eeli Johannes Hakala (24. huhtikuuta 1886 Veteli – 20. maaliskuuta 1963 Helsinki) oli suomalainen rovasti, evankelisen herätysliikkeen vaikuttaja ja kristillinen kirjailija.


title: Eeli J. Hakala

text: Hakalan vanhemmat olivat maanviljelijä Henrik Kustaa Hakala ja Maria Laasanen. Hän pääsi ylioppilaaksi Kokkolan suomalaisesta yhteiskoulusta 1906 ja suoritti teologian erotutkinnon 1909 sekä pastoraalitutkinnon 1912. Hakala vihittiin papiksi 1909. Hän teki vuonna 1916 kolme kuukautta kestäneen opintomatkan Amerikassa asuneiden suomalaisten siirtolaisten keskuuteen.


title: Eeli J. Hakala

text: Hakala oli Haapaveden kirkkoherran apulaisena 1909, Suomen Merimieslähetyksen siirtolaissaarnaajana 1909–1912, matkasaarnaajana kotimaassa 1912, Janakkalan vt. kappalaisena ja kirkkoherran apulaisena 1912–1913, Mouhijärven kappalaisena 1913–1917 sekä Huittisten kappalaisena 1917–1923. Hän toimi viimeksi Suomen Lähetysseuran pappina 1923–1933, Suomen Luterilaisen Evankeliumiyhdistyksen pappina 1933–1946 ja Kurikan kirkkoherrana 1946–1955. Hakala sai rovastin arvon 1944. Hän toimitti myös 10 vuoden ajan Sanansaattaja-lehteä.


title: Eeli J. Hakala

text: Eeli Hakala oli naimisissa vuodesta 1909 Eeva Katariina Ulénin kanssa. Heidän tyttärensä oli opettaja ja kirjaiija Mirja Suomela.


title: Musiikkivuosi 1965

text: Musiikkivuosi 1965 käsittelee vuoden 1965 tärkeitä musiikkitapahtumia, uutisia ja julkistuksia.


title: LPRHC Fest

text: LPRHC Fest on kaksipäiväinen punk-, hardcore- ja rapmusiikkiin keskittynyt festivaali Lappeenrannassa. Festivaali on järjestetty vuosina 2006–2008 ja uudelleen vuodesta 2012 alkaen.


title: LPRHC Fest

text: Alkuvuosina festivaalin järjestelyistä vastasi silloinen Lappeenrannan elävän musiikin yhdistys Lelmu, joka oli järjestänyt punk-keikkoja nuorisotila Monarilla ja ravintola Husaarissa 1990-luvun lopulta alkaen. Yhdistyksen toiminnanjohtaja Vesa Hellsten piti punk-kulttuuria yllä julkaisemalla levyjä Hellstone Recordsin kautta ja zineä. Omaa festivaalia yritettiin järjestää menestyksettä jo vuonna 2005. Silloin paikaksi suunniteltiin Taipalsaaren Saimaanharjun kiekkokaukaloa, jossa kunnallishallinto esti tapahtuman perättömien huume-epäilyjen vuoksi, sekä Risulahden lavaa Luumäellä ja Lappeenrannan ravirataa.


title: LPRHC Fest

text: Festivaali järjestettiin ensimmäisen kerran lopulta vuonna 2006 nimellä Lappeenranta Hardcore Summerfest. Tapahtumapaikkana oli Lappeenrannan teknillisen yliopiston kenttä Skinnarilan Laserkadulla, ja festivaalilla oli noin 500 kävijää. Lelmun toiminta hiipui jäsenten muutettua eri puolille Suomea, minkä myötä päättyi myös festivaalin järjestäminen väliaikaisesti vuonna 2008. Hellstenin lisäksi festivaalin alkuaikojen aktiiveja olivat muun muassa Olli Wetterstrand, Pekka Multaharju ja Tanja Uusitalo.


title: LPRHC Fest

text: Tapahtuma teki paluun nimellä LPRHC Fest vuonna 2012, josta lähtien järjestämisestä on vastannut Pro Punk & Hardcore -yhdistys. Yhdistys on helsinkiläinen, mutta koostuu osin vanhoista aktiiveista. Kesäksi 2014 festivaali joutui vaihtamaan aluetta, kun vanhalle paikalle Skinnarilaan kaavoitettiin Lappeenrannan seudun opiskelija-asuntosäätiön asuntoja. Uusi paikka löytyi Huhtiniemen liikuntakeskuksen hiekkakentältä, jonka lisäksi ehdolla olivat muun muassa Myllysaari ja ravirata. Vuonna 2016 siirryttiin sata metriä itään Huhtiniemen laskettelurinteen nurmialueelle. Vuoden 2016 LPRHC Festissä oli noin 900 maksanutta kävijää kahden päivän aikana.


title: LPRHC Fest

text: Vuonna 2017 LPRHC Fest pääsi valtion tuen piiriin, kun se sai 7 000 euron avustuksen opetus- ja kulttuuriministeriöltä.


title: Mike Vecchione

text:
Michael Vecchione (s. 25. helmikuuta 1993 Saugus, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue Philadelphia Flyersin organisaatiossa. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston Curtis Joen mukaan Vecchione on kahden suunnan hyökkääjä,
jolla on hyvät kiekonhallinta- ja syöttötaidot. Vecchione on pelinrakemintamisen lisäksi myös hyvä viimeistelemään. Hän kykenee pelaamaan monipuolisesti eri hyökkääjän rooleissa sekä on rauhallinen ja vastuullinen.


title: Mike Vecchione

text: Vecchione kävi high schoolin Malden Catholic High Schoolissa. Hän toimi kaudella 2010–2011 joukkueensa kapteenina. Kesällä 2010 Vecchionen varasi sekä Tri-City Storm 233. pelaajana USHL:n varaustilaisuudessa että Halifax Mooseheads 213. pelaajana QMJHL:n varaustilaisuudessa. Koska hän halusi pelata jatkossa Yhdysvaltain yliopistosarjoissa, Vecchione siirtyi vuotta myöhemmin Tri-City Stormin USHL-joukkueeseen kaudeksi 2011–2012. Kaudella 2012–2013 hän oli joukkueen paras maalintekijä ja toiseksi paras pistemies tehoilla 26+34=60.


title: Mike Vecchione

text: Vuodet 2013–2017 Vecchione kävi Union Collegen yliopistoa. "Freshman -vuotensa" 2013–2014 päätteeksi hän voitti koko NCAA:n mestaruuden. Vecchione valittiin ECAC Hockeyn tulokkaiden tähdistökentälliseen ja turnauksen tähdistökentälliseen. "Sophomore- vuotenaan" hän jakoi tehoilla 19+31=50 koko sarjan syöttöpörssin voiton Harvardin Kyle Cricuolon kanssa ja pistepörssin toisen sijan joukkuetoverinsa Daniel Ciampinin kanssa edellään vain Harvardin Jimmy Vesey. "Junior -vuotenaan" 2015–2016 Vecchione teki edelliseen kauteensa nähden vähäiset tehot 9+20=29, mutta ne riittivät kuitenkin Unionin sisäisen piste- ja syöttöpörssin voittoon. Hänet valittiin kauden päätteeksi ECAC:n kolmanteen tähdistökentälliseen.


title: Mike Vecchione

text: Kesällä Vecchione osallistui Philadelphia Flyersin kehitysleirille. "Senior -vuotenaan" 2016–2017 hän voitti koko ECAC:n piste- ja maalipörssin tehoilla 29+34=63. Vecchione jakoi myös koko NCAA:n pistepörssin voiton Northeasternin Zach Aston-Reesen ja UNH:n Tyler Kelleherin kanssa. Hänet valittiin kauden päätteeksi ECAC:n ensimmäiseen tähdistökentälliseen. Vecchione oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Denverin Will Butcherille.


title: Mike Vecchione

text: Viimeisen yliopistokautensa 2016–2017 päätteeksi, maaliskuun 2017 lopulla Vecchione teki vapaana agenttina kaksivuotisen tulokassopimuksen Philadelphia Flyersin kanssa. Hän liittyi heti seuran NHL-joukkueen vahvuuteen ja pelasi loppukaudella kaksi runkosarjaottelua ilman tehopisteitä. Vecchione teki NHL-debyyttinsä runkosarjan kolmanneksi viimeisellä kierroksella 4. huhtikuuta 2017 vieraissa New Jersey Devilsia vastaan. Hän sai ottelussa jääaikaa 8.15 minuuttia.


title: A. E. Koskenniemi

text: Anton Einari Koskenniemi, aik. "Lindgren" (12. tammikuuta 1881 Padasjoki – 11. elokuuta 1957 Turku) oli suomalainen rovasti, evankelisen herätysliikkeen vaikuttaja ja Martti Lutherin teosten suomentaja.


title: A. E. Koskenniemi

text: Koskenniemen vanhemmat olivat kansakoulunopettaja Adam Lindgren ja Ida Maria Slöör. Hän pääsi ylioppilaaksi Hämeenlinnan klassillisesta lyseosta 1899 ja suoritti teologian erotutkinnon 1905 sekä pastoraalitutkinnon 1919. Koskenniemi vihittiin papiksi 1906.


title: A. E. Koskenniemi

text: Koskenniemi oli Elimäen vt. kirkkoherrana 1906 ja sitten Suomen Luterilaisen Evankeliumiyhdistyksen palveluksessa 1906–1920 matkasaarnaajana ja lähetyskoulun opettajana sekä vuosina 1907–1912 lähetyssaarnaajana Japanissa. Hän toimi Helsingin kuritushuoneen saarnaaja-apulaisena 1915–1920, Turun tuomiokirkkoseurakunnan 4. kappalaisena 1920–1923 ja Turun Martin seurakunnan kappalaisena 1923–1953. Lisäksi Koskenniemi opetti musiikin historiaa Turun Kirkkomusiikkiopistossa 1924–1928, uskontoa muutamissa Turun oppikouluissa sekä pikakirjoitusta Turun kauppaopistossa ja Turun kauppakorkeakoulussa. Koskenniemi sai rovastin arvon 1938.


title: A. E. Koskenniemi

text: Koskenniemi oli naimisissa 1906–1954 Ruth Hilja Enrothin (1882–1954) kanssa.


title: Long Melfordin rautatieasema

text: Long Melfordin rautatieasema oli rautatieasema Long Melfordissa, Suffolkissa. Se oli Stour Valley Railwayn varrella ja toimi lisäksi Long Melford–Bury St. Edmonds-radan toisena pääteasemana. Se oli käytössä vuosina 1865–1967.


title: Long Melfordin rautatieasema

text: Asema avattiin 9. elokuuta 1865 nimellä Melford. Nimi vaihtui Long Melfordiksi 1. helmikuuta 1884. Matkustajaliikenne Bury St. Edmondsin radalla loppui vuonna 1961, jolloin Long Melfordin asema jäi vain Stour Valley Railwayn käyttöön.


title: Long Melfordin rautatieasema

text: Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Long Melfordin asema suljettiin samana päivänä.


title: Long Melfordin rautatieasema

text: Asemasta ovat jäljellä asemarakennukset ja laiturien keskimmäiset osat, jotka kuuluvat yksityisasumukseen.


title: Luettelo Sierra Leonen kansallismonumenteista

text: Tämä on luettelo Sierra Leonen kansallismonumenteista. Listaan on valittu 18 kohdetta, joista suurin osa valittiin jo Sierra Leonen siirtomaakaudella. Alle olevassa listauksessa on lueteltu 16 vielä olemassaolevaa kansallismonumentiksi valittua kohdetta. Kaksi Freetownissa ollutta kohdetta on sittemmin tuhoutunut.


title: Hervannan toimintakeskus

text: Hervannan toimintakeskus on arkkitehtipari Raili ja Reima Pietilän suunnittelema, vuonna 1989 valmistunut rakennuskokonaisuus, joka sijaitsee Tampereen Hervannassa. Toimintakeskus on osa niin sanottua Hervannan keskusakselia, jonka Pietilät suunnittelivat 1970-luvulla. Tampereen kaupunki tilasi heiltä näyttäviä julkisia rakennuksia elävöittämään Hervannan betonista kerrostalolähiötä. Keskusakseliin kuuluu toimintakeskuksen lisäksi seurakunta- ja vapaa-aikakeskus sekä liikekeskus, jotka valmistuivat vuonna 1979.


title: Hervannan toimintakeskus

text: Toimintakeskuksen rakentaminen aloitettiin keväällä 1985, ja tilat saatiin käyttöön neljä vuotta myöhemmin. Vihkiäisiä juhlittiin 26. toukokuuta 1989.


title: Hervannan toimintakeskus

text: Toimintakeskuksessa on kolme rakennusta – elokuvateatteri, kirjastorakennus ja terveysasema – jotka suunniteltiin ja rakennettiin samaan aikaan. Niiden väliin jää kapeahko kävelykatu ja pieni keskusaukio. Ulkoarkkitehtuurin kaarevat punatiilipinnat ja toisissaan kiinni olevat katokset liittävät rakennukset yhdeksi kokonaisuudeksi. Toimintakeskus yhdistyy kiinteästi myös viereiseen Käärmekallioon ja Runoilijanpuistoon.


title: Hervannan toimintakeskus

text:
Moni-ilmeisimmän osan toimintakeskuksesta muodostaa kirjastorakennus, johon sijoitettiin alun perin paitsi Hervannan kirjasto myös palo- ja poliisiasemat, nuorisotilat sekä ravintola- ja liiketiloja. Elokuvateatteriin tehtiin 100- ja 200-paikkaiset salit, ja terveysasemarakennukseen valmistui puolestaan tilat
terveysasemalle, sosiaalitoimistolle ja apteekille. Paloasema, poliisin palvelupiste ja sosiaalitoimisto eivät enää nykyään sijaitse toimintakeskuksessa. Myös säännöllinen elokuvateatteritoiminta on päättynyt, mutta teatterirakennuksen salit ovat edelleen kulttuurikäytössä sekä tapahtuma- ja kokoontumistiloina.


title: Hervannan toimintakeskus

text: Pietilät valitsivat Hervannan keskusakselin julkisivumateriaaliksi punaisen tiilen, joka erottui ympäröivästä betoniarkkitehtuurista. Tiilipinnat loivat lisäksi ajatuksellisen yhteyden Tampereen vanhoihin tehdasrakennuksiin. Nuori lähiö haluttiin näin kytkeä kaupungin menneisyyteen.


title: Hervannan toimintakeskus

text: Toimintakeskuksen arkkitehtuurissa on historiallisia viittauksia myös eurooppalaisten kaupunkien arkadeihin ja jopa Lähi-idän rakennusperintöön. Esimerkiksi toimintakeskuksen pitkät, kaartuvat räystäät ovat saaneet vaikutteita irakilaisesta Basran kaupungista, jossa Reima Pietilä kävi luonnostelemassa katettuja basaarikatuja.


title: Hervannan toimintakeskus

text: Pietilä suunnitteli vuonna 1963 toteutetun Branderin kahvilan Kalevan kirkon sisätilojen kokeiluprototyypiksi. Kahvila sijaitsi Tampereen Hämeenpuiston ja Kauppakadun kulmassa. Se purettiin 1984, ja kalusteet ja puurakennelmat siirrettiin Hervannan toimintakeskukseen.


title: Hervannan toimintakeskus

text: Toimintakeskus on suojeltu asemakaavalla vuonna 2002. Sen mukaan kyseessä on ”rakennustaiteellisesti arvokas ja kaupunkikuvan säilymisen kannalta tärkeä rakennus”, jota ei saa purkaa. Korjaus- ja muutostyöt tulee tehdä niin, että kohteen merkittävä kaupunkikuvallinen luonne ja arkkitehtoninen arvo säilyy.


title: Hervannan toimintakeskus

text: Museovirasto on luokitellut toimintakeskuksen ja muut keskusakselin rakennukset valtakunnallisesti merkittävien rakennettujen kulttuuriympäristöjen joukkoon. Hervannan työt ovat Pietilöiden laajin rakennuskokonaisuus Suomessa. Heidän tyylinsä poikkeaa modernin arkkitehtuurin valtavirrasta.


title: Protivofazza

text: Protivofazza on venäläisen rock-yhtye Gorky Parkin neljäs studioalbumi. Se julkaistiin lokakuussa 1998.


title: Stare

text: Stare on venäläisen rock-yhtye Gorky Parkin kolmas studioalbumi. Se julkaistiin lokakuussa 1996.


title: Kuluttajavirasto (Ruotsi)

text: Kuluttajavirasto () on Ruotsissa toimiva, valtiollinen, kuluttajaneuvontaan erikoistunut hallintoviranomainen. Sen toiminnasta vastaa finanssiministeriö.Kuluttaja-asioista vastaavana hallintoviranomaisena Kuluttajaviraston tehtäviin kuuluu valvoa kuluttajan oikeuksia tukevien sääntöjen noudattamista ja lisäksi sitä, että kuluttajilla on mahdollisuus saada heille kuuluvaa tietoa. Se toimii myös muita viranomaisia konsultoivana viranomaisena kuluttajakysymyksissä.


title: Kuluttajavirasto (Ruotsi)

text: Kuluttajaviraston tiedotusosasto julkisti verkossa listan yrityksistä, joiden toiminnasta kuluttajat ovat jättäneet eniten valituksia. Karlstadin hallinto-oikeuden alustavan, ja listan tuomitsevan päätöksen perusteella virasto poisti listan verkosta.


title: Kuluttajavirasto (Ruotsi)

text: Kuluttajaviraston ylin virkamies on titteliltään pääjohtaja. Viranomaisen toimintaa valvoo sisäisesti valvontaneuvosto. Pääjohtaja on myös Ruotsin konsumentombudsman (KO).


title: Kuluttajavirasto (Ruotsi)

text: Kuluttajan Eurooppa () on Kuluttajaviraston alla toimiva erillinen yksikkö, jonka toimintaa rahoittaa Euroopan komissio. Kuluttajavirasto kuuluu Eurooppalaisen kuluttajakeskuksen verkostoon.


title: Kuluttajavirasto (Ruotsi)

text: Viraston päätoimitilat sijaitsevat Karlstad, ja se työllistää noin 135 ihmistä. Karlstadissa pääkonttorin osoite on Tage Erlandergatan 8A, jossa sijaitsee myös Karlstad Congress Culture Centre.


title: Sonfon

text: Sonfon, joka tunnetaan myös nimellä Confon, on järvi Diangissa, Sierra Leonessa. Läheisimmät kaupungit ovat Kabala, joka sijaitsee 60 kilometriä Sonfonista pohjoiseen sekä Benugu, joka sijaitsee 40 kilometriä Sonfonista etelään.


title: Sonfon

text: Perinteisissä uskonnoissa Sonfonia pidetään pyhänä ja monet ihmiset pitävät kulttuurillisia seremonioita sen rannalla.


title: Voltron – Universumin soturi

text: Voltron – Universumin soturi () on amerikkalainen internetissä julkaistu piirrossarja, jonka on tuottanut DreamWorks Animation ja World Events Productions, sekä animoinut Studio Mir. Sarja on uudelleenkäynnistys sekä "Beast King GoLion" -animelle että "n" mediafranchiselle, ja sen animaatiossa yhdistyvät animevaikutteiset hahmot ja tausta sekä Voltronin tietokoneanimoidut toimintakohtaukset. Ensimmäinen kausi esitettiin maailmanlaajuisesti Netflixissä 10. kesäkuuta 2016, ja se sisälsi 11 jaksoa. Toinen kausi alkoi Netflixissä 20. tammikuuta 2017, ja kolmas 4. elokuuta 2017. Neljäs kausi on tulossa 13. lokakuuta 2017. Viides kausi on tulossa 2. maaliskuuta 2018. Kuudes kausi on tulossa 15. kesäkuuta 2018. Seitsemäs kausi on tulossa 10. elokuuta 2018, ja kahdeksas kausi on tulossa 14. joulukuuta 2018.


title: Manojoen unioni

text: Manojoen unioni (, ) on Sierra Leonen (4) ja Liberian (3) vuonna 1973 perustama valtioiden välinen liitto, jonka tarkoituksena on kehittää jäsenvaltioiden taloutta ja järjestää yhteisiä kehityshankkeita. Sierra Leonen ja Liberian lisäksi liittoon kuuluvat Guinea (2) ja Norsunluurannikko (1).


title: Manojoen unioni

text: Sierra Leone ja Liberia tekivät 3. lokakuuta 1973 Manojoen julistuksen tulliliiton perustamiseksi ja taloudellisen yhteistyön vahvistamiseksi. Julistuksen allekirjoittivat Sierra Leonen presidentti Siaka Stevens ja Liberian presidentti William Tolbert. Guinea liittyi unioniin 1980 ja Norsunluurannikko 2008. Unionin alkuperäisenä tarkoituksena edistää taloutta ja alueellista yhtenäisyyttä.


title: Manojoen unioni

text: Unioni toimi tehokkaasti sen alkuvuosina. Se toteutti monia yhteisiä projekteja ja perusti Manojoen metsätieteellisen instituutin ja Manojoen tietoliikenne- ja posti-instituutin. Se otti lokakuussa 1977 käyttöönsä ulkoisen tariffin ja vapautti vuonna 1981 sisäisen kaupan.


title: Manojoen unioni

text: Unioni ajautui 1980-luvun puolivälissä vaikeuksiin, kun nopeasti kasvanut henkilökunta söi ison osan budjetista eivätkä jäsenvaltiot pystyneet maksamaan jäsenmaksujaan. Liberian ja Sierra Leone sisällissodat sekä jäsenvaltioiden taloudelliset vaikeudet rampauttivat unionin. Sen toiminta jäädytettiin 1991 ja seuraava kokous järjestettiin vasta 1994, jolloin käsiteltiin lähinnä turvallisuusasioita.


title: Manojoen unioni

text: Jäsenvaltiot tapasivat vuonna 2000 Monroviassa aloittaakseen uudelleen unionin toiminnan. Ne lupasivat järjestää Freetowniin unionin sihteeristölle pienen henkilökunnan. Unionin toiminta laajeni edelleen vuonna 2008, kun Norsunluurannikko liittyi siihen ja jäsenvaltiot lupasivat palauttaa täysimittaisen toiminnan.


title: Miikka Kemppi

text: Miikka Kemppi (tunnettu paremmin pelaajanimeltään suNny, s. 24. elokuuta 1994) on suomalainen tietokonepelaamisen ammattilainen.


title: Miikka Kemppi

text:
Kempin ammattilaisura alkoi vuonna 2013 kun Kemppi liittyi TooMuchVideoGames nimiseen joukkueeseen.
Joukkue kerkesi pelata TMVG nimen alla vajaat kaksi viikkoa kunnes Suomen suurin eSports organisaatio ENCE eSports osti joukkueen.
ENCE:ssä Kemppi kerkesi pelata vajaat 3 viikkoa kunnes hän lähti seurasta.


title: Miikka Kemppi

text:
Kemppi oli ilman joukkuetta vajaan kuukauden verran kunnes liittyi Walla Walla Wasp Wackers nimiseen joukkueeseen.
Vajaat kaksi kuukautta myöhemmin ENCE eSports osti jälleen Kempin edustaman joukkueen itselleen.


title: Miikka Kemppi

text:
Helmikuussa 2015 Kemppi liittyi Team Menancen joukkueeseen. Menancen joukkue kuitenkin hajosi kesäkuussa ja Kemppi liittyi ENCORE:n riveihin.
Tunnettu tietokonevälineiden valmistaja Roccat osti silloisen ENCORE:n itselleen. Syyskuussa Roccatin joukkue hajosi, vaikkei asiasta julkisesti tiedoitettukkaan.
Kempillä oli kuitenkin voimassa oleva sopimus joukkueen kanssa mutta siitä huolimatta pelasi Mixcat nimisessä joukkueessa.


title: Miikka Kemppi

text:
Mixcat joukkue voitti netissä pelatut karsintaottelut ja eteni Ruotsiin LAN-karsintoihin. LAN-karsintojen panoksena oli paikka pelintekijän Valven majorturnaukseen.
Roccat toimi mixcatin sponsorina Ruotsissa järjestetyttässä tapahtumassa. Mixcat ei kuitenkaan pärjännyt ja sijoittui jaetulle 13-16 sijalle.


title: Miikka Kemppi

text:
Tammikuussa 2016 pamahti suomen CS-skenen suurin uutispommi vuosiin kun ENCE eSports paljasti uuden joukkueensa. Kemppi liittyi ENCE:n riveihin kokoaika-ammattilaisena, eli ENCE maksoi Kempille kuukausipalkkaa ensimmäistä kertaa suomessa ikinä.
Joukkue sai heti ympärilleen suureen fanijoukon ja joukkue ilmoitti tavoiteeksensa olla maailman TOP20 joukkue.


title: Miikka Kemppi

text: Suurista odotuksista huolimatta ENCE:n saavutukset jäivät vähiin. Lokakuussa 2016 Kemppi saavutti uransa ensimmäisen ison kansainvälisen turnausvoiton kun Kempin edustama ENCE voitti yllättäin Jakartassa pidetyt epäviralliset MM-kisat.


title: Miikka Kemppi

text: Joulukuussa 2016 Kemppi kävi pelaamassa Saksalaisen Penta eSportsin riveissä muutaman pelin. Kempin otteet vakuuttivat ja Tammikuussa Penta ilmoitti Kempin liittyvän saksalaisten riveihin.


title: Miikka Kemppi

text: Kempin edustama Penta yllätti kaikki kun joukkue alkoi yhtäkkiä menestymään joukkueen huonosta maineesta huolimatta. Toukokuussa Kempin edustama Penta saavutti ensimmäisen merkittävän turnausvoiton kun se voitti yllättäin Leicesterissä pidetyn ESEA Global Challengen josta voittajajoukkue tienasi 18,000$ (noin. 15 200€). Heti seuraavalla viikolla Kempin edustama Penta jatkoi yllätysvoittoja kun se voitti Minor-turnausten nettikarsinnat. Kesäkuussa Penta voitti Farmskins Championship #1 tapahtuman josta joukkue tienasi $15,000 (noin. 12 700€). Muutamaa päivää myöhemmin Kempin joukkue sijoittui toiseksi Bucharestissä pidetyssä Minor-turnauksessa. 2-sija tarkoitti sitä että Kempin edustama joukkue pääsi PGL Major Krakow 2017 karsintoihin. Karsinoissa Kempin joukkue jatkoi yllätysvoittojaan ja eteni Major-turnaukseen voittamalla 3 ottelua ja häviämällä yhden.


title: Miikka Kemppi

text: Majoreilla Pentan lento loppui kun joukkue hävisi 3 ja voitto yhden tippuen jatkosta.


title: Miikka Kemppi

text: Elokuussa 2017 Pentan paikallisvastustaja, toinen saksalaisseura Mousesports ilmoitti ostaneensa Kempin Pentasta. Kyseessä oli Kempin uran suurin siirto.


title: Missä on suuri pohjoinen

text: Missä on suuri pohjoinen on Yle TV1:n teatteritoimituksen tuottama, vuonna 1991 ensiesitetty televisioelokuva.


title: Missä on suuri pohjoinen

text: Elokuvassa nuori, Ruotsissa äitinsä kanssa asuva punkkarityttö (Outi Alanen) lähtee helsinkiläisisänsä luota ja liftaa hiljaisen rekkamiehen (Paavo Pentikäinen) kyydissä kohti pohjoista. Aluksi rääväsuinen tyttö sanoo jäävänsä pois Jyväskylässä, sitten Oulussa, sitten Rovaniemellä, kunnes pian ollaankin jo Jäämeren rannalla.


title: Missä on suuri pohjoinen

text: Ylen tallennepalvelu julkaisi elokuvan tuoreeltaan VHS-videona kirjastoja varten. Elokuva on katsottavissa Yle Areenassa toukokuusta 2017 toukokuuhun 2018 saakka.


title: Pohjois-Haagan yhteiskoulu

text: Pohjois-Haagan yhteiskoulu on yläasteesta ja lukiosta koostuva noin 850 oppilaan koulukokonaisuus. Koulu sijaitsee Helsingin Haagassa osoitteessa Pietari Hannikaisen tie 6. Koulun yläaste koostuu yleislinjasta, liikuntalinjasta, matematiikkalinjasta, liikunta-matematiikkalinjasta ja uudesta urheiluyläkoulun kokeiluluokasta. Lukio on urheilu- ja yleislukio.


title: Pohjois-Haagan yhteiskoulu

text: Pohjois-Haagan yhteiskoulu on perustettu vuonna 1956.


title: Pohjois-Haagan yhteiskoulu

text: Koulun rehtorina toimii Tuomas Raja.


Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448 () on Suomessa asuneen ruotsalaissyntyisen taidemaalarin Severin Falkmanin vuonna 1886 valmistunut historiamaalaus. Se on Falkmanin tunnetuin työ.


title: Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448

text: Maalaus esittää pääosaa Suomesta hallinneen Kaarle Knuutinpoika Bonden värikästä saattuetta lähdössä Viipurin linnasta vuonna 1448. Kaarle Knuutinpoika on itse keskellä valkoisella hevosella ratsastava vaaleatukkainen ja haarniskoitu mies. Maalauksen aihe perustuu tositapahtumiin, sillä Kaarle Knuutinpojan saattueessa on kerrottu olleen mukana 800 miestä. Hänet myös valittiin Ruotsin kuninkaaksi. Maalauksen asettelusta ilmenee Falkmanin erikoistuminen historiallisten näyttämökuvaelmien suunnitteluun.


text: Falkman työskenteli maalauksen parissa useita vuosia ja teki huolellisen taustatutkimuksen. Ensimmäiset luonnokset aiheesta ovat jo 1870-luvun lopulta, mutta maalaus valmistui vasta vuonna 1886. Helsingissä asunut Falkman oli 1880-luvulla innostunut karelianismista ja perehtynyt sen jälkeen Itä-Suomeen.


text: Maalaus ostettiin jo valmistumisvuonnaan Ateneumin taidemuseon kokoelmiin. Se on nykyään sijoitettu Presidentinlinnan keltaiseen saliin.


title: Marjatta-koulu

text: Marjatta-koulu on hoitopedagoginen erityiskoulu pidennetyn oppivelvollisuuden oppilaille. Koulu sijaitsee Helsingin Haagassa osoitteessa Poutuntie 12. Koulu on Rudolf Steiner-koulun kannatusyhdistys ry:n ylläpitämä yksityinen erityiskoulu, joka saa valtionapua. Koulunkäynti kuljetuksineen on ilmaista. Koulussa on esikouluryhmä, perusopetusta 1-9 luokkaa ja lisäopetusluokka (10 – luokka).


title: Marjatta-koulu

text: Koulu on perustettu vuonna 1972.


title: Hillevi Hedberg-Tiilikainen

text: Hillevi Anita Irene Hedberg-Tiilikainen (o.s. Hartala, ent. Lalla, ent. Laine) (5. helmikuuta 1944 Helsinki – 2. maaliskuuta 2018 Tuusula) oli tuusulalainen teollinen muotoilija ja lasitaiteilija. Hän valmistui Ateneumin teollisen muotoilun linjalta (Taideteollinen oppilaitos) 1965 ja suunnitteli suomalaisen designin loistokautena silloisella sukunimellään Lalla 1960- ja 1970-luvuilla lasia ja muita esineitä muun muassa Riihimäen, Humppilan, Kumelan ja Ilmajoen lasitehtaille sekä Aarikalle. Näyttelyjä hänellä oli Suomen lisäksi muun muassa Saksassa ja Ruotsissa. Hän on toiminut myös opettajana ja suunnittelijana, ja 1990-luvulla hän kehitti omaperäisen tiffany-muotokuvatekniikan. Hänen töitään on esillä muun muassa Suomen lasimuseossa Riihimäellä.


title: Hillevi Hedberg-Tiilikainen

text: Hillevi Hedberg-Tiilikaisen puoliso oli everstiluutnantti ja kirjailija Heikki Tiilikainen.


title: Arrigo Frusta

text: Arrigo Frusta (oikealta nimeltään "Augusto Sebastiano Ferraris", 26. marraskuuta 1875 Torino – 12. heinäkuuta 1965 Torino) oli italialainen elokuvakäsikirjoittaja.


title: Arrigo Frusta

text: Frusta syntyi torinolaiseen porvarisperheeseen. Hän valmistui lakimieheksi, mutta antautui sen jälkeen lehtimiehen uralle. Frusta kirjoitti myös runoja ja näytelmiä, ja vuonna 1908 hänestä tuli Ambrosio Filmin elokuvakäsikirjoittaja.


title: Arrigo Frusta

text: Ambrosio Filmin nousu liittyy paljolti Arrigo Frustan työpanokseen. Hänen ensimmäinen menestyselokuvansa oli Honoré de Balzacin teokseen perustuva "Spergiura!" vuonna 1909. Seuraavina vuosina Frusta laati lukuisia elokuvakäsikirjoituksia ja sovituksia, joiden aiheet vaihtelivat historiallisista elokuvista jännitysseikkailuihin, melodraamoihin ja komedioihin. Frusta myös ohjasi muutamia elokuvia, jotka liittyivät hänen harrastamaansa vuorikiipeilyyn.


title: Arrigo Frusta

text: Vuonna 1915 Frusta siirtyi roomalaiselle Caesar Filmille, jolle hän käsikirjoitti kaksi Francesca Bertinin elokuvaa. Samana vuonna hänet kutsuttiin ensimmäiseen maailmansotaan. Sodan jälkeen Frusta työskenteli torinolaiselle Rodolfi Filmille ja sittemmin jälleen Ambrosiolle, joka pian lopetti toimintansa.


title: Arrigo Frusta

text: Italialaisen elokuvan kriisiydyttyä Frusta vetäytyi alalta vuonna 1923. Hän omistautui kirjallisille harrastuksilleen ja julkaisi toisen maailmansodan jälkeen useita muistelmateoksia. Frustan 150 elokuvakäsikirjoitusta ja paljon muuta aineistoa sisältävästä arkistosta tuli sittemmin tärkeä osa Torinon elokuvamuseon kokoelmaa.


title: Matarengin kirkko

text: Matarengin kirkko () on kirkkorakennus Ylitornion kunnassa Norrbottenin läänissä Ruotsissa. Kunnan keskustaajamassa oleva Övertorneån seurakunnan pääkirkko on rakennettu vuosina 1735–1737. Erillinen kellotapuli on valmistunut vuonna 1763. Kirkko on Pohjois-Ruotsin parhaiten säilyneitä 1700-luvun kirkkoja ja siellä on Ruotsin vanhimmat edelleen käytössä olevat urut.


title: Matarengin kirkko

text: Ylitornion ensimmäinen kirkko oli nykyistä kirkkoa hiukan pohjoisempana Tornionjoen rannalla sijainnut Särkilahden kappeli, joka mainitaan ensimmäisen kerran vuoden 1482 asiakirjoissa. Vuonna 1615 lähtivät jäät Tornionjoesta sellaisella voimalla, että ne ja tulvavesi veivät koko kirkon mennessään. Uusi kirkko rakennettiin turvallisemmalle paikalle Särkivaaran alarinteelle, nykyisen kirkon paikalle. Kirkko oli yksinkertainen, hirsinen salvottu pohjaltaan suorakaiteen muotoinen pitkäkirkko, jossa itäpäässä oli kuori ja alttari, länsipäässä oli pieni asehuone. Kuorin vierressä pohjoissivulla oli pieni sakaristo. Kirkko valmistui vuonna 1617. Särkilahden kappelin mukana olivat jokeen joutuneet myös kirkon arvokkaat puuveistokset. Veistokset olivat onneksi säilyneet ehjinä ja huuhtoutuneet rannalle, joten ne saatiin uuteen kirkkoon.


title: Matarengin kirkko

text:
Vanha vuonna 1617 valmistunut kirkko tuli pieneksi ja sen paikalle rakennettiin vuosina 1735–1737 uusi, tilavampi ulkoviisteinen ristikirkko. Rakennustyötä johti Kruunupyystä Pohjanmaalta syntyisin ollut kirkonrakentaja Hans Biskop. Biskopin työtä on myös kirkon taidokas koristelu, hän teki muun muassa kuoriaidan ja siihen liittyvät pyramidipylväät sekä saarnastuolin. Vuonna 1776 pohjois- ja eteläsakaroihin lisättiin lehterit. Kirkkoa korjattiin myös vuosien 1899 ja 1903 välillä, tuolloin alttarin taakse tehtiin väliseinä, joka poistettiin vuonna 1935 ja palautettiin jälleen vuonna 1971 valmistuneessa kunnostuksessa. Matarengin kirkko on pitkälti rakennusaikansa asussa, siihen ei ole tehty suuria muutoksia ja viimeisessä korjauksessa on pyritty palauttamaan kirkon alkuperäistä tyyliä ja värimaailmaa.
Erillinen kellotapuli on pohjalaista tyyliä ja valmistunut 1763. Aikaisemmassa kellotapulissa oli Särkilahden kappelista periytynyt kirkonkello ja lisäksi vuonna 1688 hankittu iso kirkonkello. Venäläiset kasakat ryöstivät kirkon vuonna 1717 ja veivät muun muassa Särkilahden kirkonkellon, iso kello onnistuttiin säästämään. Ryöstön yhteydessä silloinen kirkkoherra Johannes Tornberg piestiin omalla kävelykepillään niin pahoin, että hän kuoli kahden päivän päästä. Kun Ruotsi menetti koko Suomen Venäjälle Suomen sodan päättäneessä Haminan rauhassa, jaettiin Ylitornion seurakunta kahtia Tornionjokea myöten. Iso kirkonkello luovutettiin vastaperustetulle Suomen puoleiselle Ylitornion seurakunnalle.


title: Matarengin kirkko

text: Kirkon nykyinen alttaritaulu on Karl Tirén vuonna 1903 maalaama jäljennös Axel Enderin Molden tuomiokirkkoon tekemästä maalauksesta "Ylösnousemus". Aikaisemmat alttaritaulut on siirretty etelälehterin seinälle.


title: Matarengin kirkko

text: Vuonna 1779 Övertorneån seurakunta osti urut Tukholman saksalaisesta kirkosta. Urut oli rakentanut sinne vuonna 1609 Paulus Müller Spandausta. Urkuja muunneltiin Saksalaisessa kirkossa eri mieltymyksien mukaisiksi monta kertaa, kunnes ne katsottiin vanhentuneiksi ja myytiin. Vuonna 1780 urkurakentaja Mathias Svahlberg rakensi Saksalaisen kirkon urkujen ylä- ja pääpillistöt Matarengin kirkkoon, selkäpillistö asennettiin seuraavana vuonna Hietaniemen kirkkoon.


title: Matarengin kirkko

text: Uruilla ei soitettu ollenkaan vuosien 1934 ja 1971 välillä. Silloin kirkossa käytettiin Grönlunds Orgelbyggerin rakentamia pneumaattisia urkuja, jotka oli rakennettu vanhojen urkujen taakse urkuparvelle. Vuonna 1971 Grönlund restauroi vanhat urut ja vaihtoi niihin uuden jalkion ja vuoden 1934 urut purettiin pois.


title: Matarengin kirkko

text: Arvellaan, että suurimman osan urkujen veistoksista on tehnyt koristeveistäjä Mårten Redtmer, joka teki myös Vasa-laivan veistokoristeet.


title: SVT Uutiset

text: SVT Uutiset on ruotsinsuomalainen, pääosin suomenkielinen uutisohjelma. Ruotsin yleisradioyhtiö SVT:n tuottama ohjelma lähetetään arkipäivisin 17.45–18.00 SVT2-kanavalla; kesäisin lähetysaika on hieman lyhyempi päättyen viisi minuuttia aiemmin. Ensimmäinen kerran SVT esitti suomenkielisiä uutisia 22. elokuuta 1988, jolloin lähetys kesti viisi minuuttia. Lähetysaikaa pidennettiin 15 minuuttiin 24. elokuuta 2009 alkaen.


title: SVT Uutiset

text: Esityskieli on suomi, mutta suomenkielinen sisältö tekstitetään ruotsiksi; vastaavasti esimerkiksi ruotsinkieliset haastattelut tekstitetään suomeksi. Muunkielinen sisältö tekstitetään kummallekin kielelle siten, että suomenkielinen teksti esitetään ylä- ja ruotsinkielinen alarivillä.


title: SVT Uutiset

text: SVT Uutisten toimituksessa Tukholman TV-talossa työskentelee kymmenen vakituista journalistia.


title: Suleiman pašša (sotamarsalkka)

text: Süleyman Hüsnü pašša eli Suleiman pašša (1838 Konstantinopoli – 11. elokuuta 1892 Bagdad) oli Osmanien valtakunnan sotapäällikkö, joka toimi komentajana ja lopuksi ylipäällikkönä vuosien 1877–1878 tappiollisessa Turkin–Venäjän sodassa.


title: Suleiman pašša (sotamarsalkka)

text: Suleiman valmistui sotilasakatemiasta vuonna 1859 ja palveli sotilasuransa alussa Bosniassa ja Albaniassa. Vuoteen 1865 mennessä hän yleni pataljoonankomentajaksi. Hän osallistui Kreetan kapinan tukahduttamiseen vuosina 1866–1868 ja sai sen jälkeen siirron pääesikuntaan. Hänet ylennettiin everstiksi vuonna 1870 ja kenraalimajuriksi ("mirliva") vuonna 1873, jolloin hänestä tehtiin myös sotilasakatemian johtaja. Vuonna 1875 seurasi ylennys kenraaliluutnantiksi ("ferik"). Vapaamielisistä ja perustuslaillisista mielipiteistään tunnettu Suleiman uudisti sotilasakatemian opetuksen länsimaisen mallin mukaiseksi. Hän laati oppikirjoja sotataidosta, historiasta, islamin opeista ja turkin kieliopista. Vaikka Suleiman ei ilmeisesti kuulunutkaan nuorosmanien salaseuraan, hän oli yhdessä sotaministeri Hüseyin Avni paššan ja Midhat paššan kanssa keskeisimpiä henkilöitä 31. toukokuuta 1876 suoritetussa palatsivallankaappauksessa, jolla sulttaani Abdülaziz I pakotettiin luopumaan kruunusta. Juuri Suleimanin komentamat joukot vangitsivat Abdülazizin palatsissaan.


title: Suleiman pašša (sotamarsalkka)

text: Suleiman oli yksi komentajista vuonna 1876 puhjenneessa sodassa Serbiaa vastaan. Kun myös Venäjä seuraavana vuonna aloitti sodan, hänet nimitettiin aluksi Bosnian-joukkojen komentajaksi marsalkan ("mušir") arvolla, ja hän keskittyi nujertamaan Montenegron vastarintaa. Suleiman kuitenkin kutsuttiin vielä samana vuonna tärkeämmäksi osoittautuneen Rumelian-rintaman komentajaksi Bulgariaan. Hän torjui tilapäisesti Josif Gurkon komentamien venäläisten hyökkäyksen Balkanvuorten yli. Suleiman määrättiin valtaamaan takaisin Gurkon joukkojen miehittämä Šipkansola, mutta elo–syyskuussa 1877 käydyt taistelut eivät johtaneet tulokseen. Lokakuussa Suleiman sai komentoonsa Tonavan-armeijan ja sodan loppuvaiheessa joulukuussa 1877 hänestä tuli kaikkien Balkanilla olleiden osmanijoukkojen ylipäällikkö. Hän kuitenkin kärsi ratkaisevan tappion Filippopolin taistelussa ja joutui perääntymään Dedeağaçista meritse Konstantinopoliin, jota vihollisen armeija lähestyi. Suleiman vangittiin helmikuussa 1878 ja häntä syytettiin vastoinkäymisistä sodassa. Sotaoikeus tuomitsi hänet 15 vuoden vankeuteen, mutta tuomio muutettiin vuonna 1880 karkotukseksi Bagdadiin.


title: Andrew Marvell

text: Andrew Marvell (31. maaliskuuta 1621 – 16. elokuuta 1678) oli englantilainen metafyysinen runoilija, satiirikko ja poliitikko, joka oli parlamentin alahuoneen jäsen useita eri kertoja vuosien 1659 ja 1678 välillä. Hänen runojaan ovat rakkausruno "Aralle rakastetulle", aristokraattista taloa ja puutarhaa kuvailevat "Upon Appleton House" ja "The Garden", poliittinen "An Horatian Ode upon Cromwell's Return from Ireland" ja satiirit "Flecknoe" ja "The Character Holland".


title: Andrew Marvell

text: Marvellin isä oli englannin kirkon pappi, myöskin nimeltään Andrew Marvell. Perhe muutti Hulliin, kun hänen isänsä oli kaupungista sieltä viran Pyhän kolminaisuuden kirkosta.


title: Andrew Marvell

text: 13-vuotiaana Marvell siirtyi opiskelemaan Trinity Collegeen, Cambridgeen ja suoritti siellä BA-tutkinnon. Marvellin muotokuva, jonka uskotaan olevan Godfrey Knellerin tekemä, kuuluu Trinity Collegen kokoelmiin.


title: Andrew Marvell

text: Vuodesta 1642 lähtien Marvell todennäköisesti matkusteli manner-Euroopassa. Hän saattoi toimia matkoillaan tutorina aristokraatille, mutta asiasta ei ole varmaa tietoa. Kun Englannissa käytiin sisällissotaa, Marvell ilmeisesti pysyi mantereella vuoteen 1647 asti. Hän mahdollisesti tapasi Roomassa vuonna 1645 Villiersin veljekset sekä Richard Flecknoen, josta hän kirjoitti satiirisen runon. Ei tiedetä tarkalleen, missä Marvell matkusti, mutta Marvellin ystävä runoilija John Milton kertoi myöhemmin, että Marvell osasi neljää kieltä, englannin lisäksi ranskaa, italiaa ja espanjaa.


title: Andrew Marvell

text: Marvell kirjoitti ensimmäiset runonsa latinan ja kreikan kielellä, ja ne julkaistiin, kun hän vielä opiskeli Cambridgessa. Niissä valiteltiin ruttoa sekä juhlistettiin lapsen syntymää kuningas Kaarle I:lle  ja kuningatar Henrietta Marialle. Marvellista tuli vasta ajan myötä myötämielinen hallituksille, jotka olivat vallassa Kaarle I:n vuonna 1649 tapahtuneen teloituksen jälkeen. "Horatian Ode", 1650-luvun alussa kirjoitettu poliittinen runo, valittelee kuninkaanmurhaa, vaikka se samalla ylistää Oliver Cromwellin paluuta Irlannista.


title: Andrew Marvell

text:
Noin vuosina 1650–52 Marvell työskenteli tutorina Thomas Fairfaxin tyttärelle. Fairfax oli juuri tuolloin luopunut Cronwellin armeijan komentajuudesta. Marvell asui Nun Appelton Hallissa, lähellä Yorkia, ja jatkoi runojen kirjoittamista. Yksi runoista, "Upon Appleton House, To My Lord Fairfax", kuvailee paikkaa ja samalla tutkailee Fairfaxin ja Marvellin omaa tilannetta sodan ja poliitisen muutoksen aikana. Kuuluisin runo tältä ajalta on "Aralle rakastetulle".
Poliittiset jännitteet johtivat ensimmäiseen Englannin-Hollannin sotaan vuonna 1653. Sen aikana Marvell kirjoitti satiirisen runon "Character of Holland", jossa esiteltiin tuolloin yleisiä sterotypioita hollantilaisista juoppoina rienaajina: "This indigested vomit of the Sea,/ Fell to the Dutch by Just Propriety."


title: Andrew Marvell

text: Vuonna 1653 Marvellista tuli tutor Cromwellin suojatille, William Duttonille. Samalla hän muutti asumaan oppilansa kanssa Etoniin. Talon omistaja, John Oxenbridge, oli tehnyt kaksi matkaa Bermudalle, ja tämän on ajateltu inspiroineen Marvellia kirjoittamaan runonsa "Bermudas". Hän myös kirjoitti useita runoja ylistääkseen Cromwellia, josta oli tällä aikaa tullut Englannin lordiprotektori. Vuonna 1656 Marvell ja Dutton tekivät matkan Ranskaan.


title: Andrew Marvell

text: Vuonna 1657 Marvell alkoi työskennellä Cromwellin valtioneuvoston sihteerinä. Hänen palkkansa oli 200 puntaa vuodessa, mikä tarkoitti tuohon aikaan taloudellisesti turvattua tilannetta.


title: Andrew Marvell

text: Oliver Cromwell kuoli vuonna 1658. Hänen seuraajansa lordiprotektorina oli hänen poikansa Richard. Vuonna 1659 Marvell valittiin kansanedustajaksi Kingston-upon-Hullin vaalipiiristä. Hänet uudelleenvalittiin vuonna 1660.


title: Andrew Marvell

text: Monarkia palautettiin Kaarle II:lle vuonna 1660. Marvell vältti rangaistuksen yhteistyöstään tasavaltalaisten kanssa, ja hän auttoi vakuuttamaan kuninkaan johtaman hallituksen siitä, ettei runoilija John Miltonia teloitettaisi tämän antimonarkististen kirjoitusten ja vallankumouksellisen toiminnan vuoksi. Näiden kahden miehen läheisyyttä osoittaa sekin, että Marvell kirjoitti kaunopuheisen runon, "On Mr. Milton's Paradise Lost", Miltonin Kadotetun paratiisin toiseen laitokseen.


title: Andrew Marvell

text: Vuonna 1661 Marvell uudelleenvalittiin kansanedustajaksi. Hän kirjoitti aikojen saatossa useita pitkiä ja katkerasti satiirisia säkeitä hovin korruptiota vastaan. Ne kiersivät käsikirjoitusmuodossa ja joitain julkaistiin anonyymisti. Ne olivat kuitenkin poliittisesti liian herkkää materiaalia ja siksi liian vaarallisia julkaistavaksi Marvellin nimen alla hänen elinvuosiensa aikana. Pisimmässä runosatiirissaan, "Last Instructions to a Painter" (1667), Marvell kommentoi toisen Englannin–Hollannin sodan ja nimenomaan siinä kärsittyjen tappioiden aiheuttamaa poliittista korruptiota. Runo julkaistiin vasta vallankumouksen jälkeen 1688–9.


title: Andrew Marvell

text: Vuodesta 1659 kuolemaansa asti Marvell työskenteli Hull Trinity Housen, laivapäälliköiden killan, Lontoon-agenttina. Hän matkusti vielä Venäjälle, Ruotsiin, Tanskaan ja ja Hollantiin.


title: Andrew Marvell

text: Marvell kuoli äkillisesti vuonna 1678, ollessaan tapaamassa vanhoja vaalipiirinsä asukkaita Hullissa. Sitä ennen Marvellin terveys oli ollut erinomainen ja monet uskoivat, että joku hänen poliittista tai kirkollisista vihollisistaan olisi myrkyttänyt hänet. Marvell haudattiin Lontooseen.


title: Andrew Marvell

text: Marvell kirjoitti myös nimettömänä satiirista proosaa, joka kritisoi monarkiaa ja katolilaisuutta, puolusti puritaanitoisinajattelijoita ja vastusti sensuuria.


title: Andrew Marvell

text: Vaikka Marvell oli parlamentin kannattaja, hän ei ollut puritaani. Marvellin elinaikana hänen satiirinen proonsansa oli paljon paremmin tunnettua kuin hänen runoutensa.


title: Bankasoka

text: Bankasoka on joki Sierra Leonessa. Bankasoka ja Rokel yhdistyvät muodostaakseen Sierra Leone -joen estuaarin, joka on Afrikan suurin luonnonsatama.


title: Urheiluvuosi 1998

text: Urheiluvuosi 1998 käsittelee vuoden 1998 merkittäviä uutisia ja tapahtumia urheilussa.


title: Urheiluvuosi 1999

text: Urheiluvuosi 1999 käsittelee vuoden 1999 merkittäviä uutisia ja tapahtumia urheilussa.


title: Urheiluvuosi 2000

text: Urheiluvuosi 2000 käsittelee vuoden 2000 merkittäviä uutisia ja tapahtumia urheilussa.


title: Urheiluvuosi 2002

text: Urheiluvuosi 2002 käsittelee vuoden 2002 merkittäviä uutisia ja tapahtumia urheilussa.


title: Urheiluvuosi 2002

text: Vuoden 2002 merkittävimmät urheilutapahtumat olivat talviolympialaiset Salt Lake Cityssä Yhdysvalloissa, sekä jalkapallon maailmanmestaruuskilpailut Etelä-Koreassa ja Japanissa. Merkittävimmistä palloilulajeista myös koripallon ja lentopallon maailmanmestaruuksista kilpailtiin.


title: Urheiluvuosi 1997

text: Urheiluvuosi 1997 käsittelee vuoden 1997 merkittäviä uutisia ja tapahtumia urheilussa.


title: Urheiluvuosi 1996

text: Urheiluvuosi 1996 käsittelee vuoden 1996 merkittäviä uutisia ja tapahtumia urheilussa.


title: Lom (Parainen)

text: Lom (myös Lohm) on Turun saaristossa Korppoon ja Nauvon erottavan Storströmmenin salmen länsipuolella sijaitseva saari. Se kuului aikaisemmin Korppoon kuntaan, mutta on nykyään kuntaliitoksen myötä osa Paraisten kaupunkia. Vuonna 2011 saarella oli kaksi vakituista asukasta.


title: Lom (Parainen)

text: Saari tunnetaan erityisesti Lohmin luotsiasemasta, joka vuoteen 1990 saakka toimi viereisessä Killingholmin saaressa. Useita luotsiperheiden asuinrakennuksia sijaitsi myös Lomin saaressa. 1900-luvun alussa saaressa sijaitsi myös lennätinasema sekä venäläinen varuskunta, jossa ensimmäisen maailmansodan aikana oli 300 sotilasta.


title: Lom (Parainen)

text: Vuoden 1918 sisällissodan aikana käydyn Nauvon taistelun yhteydessä saksalaiset ja suomalaiset valkoiset yrittivät vallata saaren, mutta Korppoon taistelun jälkeen saarelle vetäytyneet punaiset onnistuivat torjumaan hyökkäyksen. Sodan jälkeen lennätinasema oli vankeinhoitohallituksen hallussa vuosina 1918–1928, jolloin sinne oli sijoitettuna muun muassa punavankeja. Vanhassa kasarmirakennuksessa toimi myöhemmin Turun yliopiston biologinen tutkimusasema vuosina 1958–1964, jonka jälkeen se siirrettiin Seilin saareen.


title: Lom (Parainen)

text: Lohmin luotsiasema sijaitsi viereisessä Killingholmin saaressa, jonka erottaa Lomista vajaan sadan metrin levyinen salmi. Korkealla kalliolla sijaitseva luotsiaseman rakennus on peräisin vuodelta 1895.


title: Lom (Parainen)

text: Turun ja Utön välisen vilkkaan laivaväylän varrella sijainnut asema oli aikoinaan Suomen suurimpia luotsiasemia. Saaressa oli luotsipaikka jo 1600-luvulla ja varsinainen luotsiasema perustettiin viimeistään 1730-luvulla, kun Ruotsin valtakunnan luotsilaitos oli edellisellä vuosikymmenellä aloittanut toimintansa myös Suomessa. Lohmin luotsiasema lakkautettiin vuonna 1990, jolloin sen henkilökunta siirrettiin Turun ja Utön luotsiasemille.


title: Lom (Parainen)

text: Jatkosodan aikana 19. marraskuuta 1942 Lohmin luotsiaseman edustalla upposi miinaan ajanut saksalainen rahtilaiva "S/S Hindenburg".


title: Urheiluvuosi 1993

text: Urheiluvuosi 1993 käsittelee vuoden 1993 merkittäviä uutisia ja tapahtumia urheilussa.


title: Urheiluvuosi 1991

text: Urheiluvuosi 1991 käsittelee vuoden 1991 merkittäviä uutisia ja tapahtumia urheilussa.


title: Urheiluvuosi 1987

text: Urheiluvuosi 1987 käsittelee vuoden 1987 merkittäviä uutisia ja tapahtumia urheilussa.


title: Urheiluvuosi 1986

text: Urheiluvuosi 1986 käsittelee vuoden 1986 merkittäviä uutisia ja tapahtumia urheilussa.


title: Urheiluvuosi 1982

text: Urheiluvuosi 1982 käsittelee vuoden 1982 merkittäviä uutisia ja tapahtumia urheilussa.


title: Urheiluvuosi 1981

text: Urheiluvuosi 1981 käsittelee vuoden 1981 merkittäviä uutisia ja tapahtumia urheilussa.


title: Blue Mountains

text: Blue Mountains (suom. Siniset vuoret) on vuorijono Itä-Australiassa. Se on osa Isoa Vedenjakajavuoristoa (). Blue Mountains -vuoristoa rajaavat idässä Nepean- ja Hawkesburyjoet, lännessä ja etelässä Coxsjoki ja Burragorangjärvi, ja pohjoisessa Wolgan- ja Colojoet. Vuoristo on noin 100 km pitkä, ja sen eteläisin kohta on Sydneyn Emu Plains-nimisessä esikaupungissa, josta se jatkuu luoteeseen Wolgan Gap -nimiseen paikkaan. Noin kaksi kolmasosaa vuoriston pituudesta sitä pitkin kulkee valtatie ja rautatie.


title: Blue Mountains

text: Blue Mountains koostuu hiekkakivestä, joka kohoaa itärinteiden 370–550 metrin korkeudesta länsireunan yli kilometrin korkeuteen.


title: Blue Mountains

text: Vuoristo sai nimen Blue Mountains (Siniset vuoret), koska se näyttää kaukaa katsottuna siniseltä. Värin on syyksi on selitetty vuorilla leijuva auer, joka koostuu eukalyptuspuiden erittämistä eteerisistä öljyistä. Toisaalta kaikki kauas näkyvät vuoret näyttävät sinisiltä, koska niiden ja katsojan välissä oleva ilma sirottaa auringon valoa.


title: Blue Mountains

text: Vuoristossa on useita pikkukaupunkeja, kuten Katoomba, Blackheath, Mount Victoria ja Springwood. Vuodesta 1947 on noin 20 pikkupaikkakuntaa muodostanut paikallishallintoalueen nimeltä City of Blue Mountains. Sen asukasluku on noin 75 000.


title: Blue Mountains

text: Vuoristossa sijaitsevat kahdeksan luonnonsuojelualuetta muodostavat yhdessä Greater Blue Mountains -alueen, joka on Unescon maailmanperintökohde.


title: Blue Mountains

text: Blue Mountainsin alueella on tuhansia vuosia elänyt kaksi alkuperäiskansaa, darugit ja gundungurrat.


title: American Le Mans Series -kausi 2007

text: American Le Mans Series -kausi 2007 oli yhdeksäs American Le Mans Series -kausi.


title: American Le Mans Series -kausi 2007

text: GT2-luokan mestaruuden voittivat Mika Salo ja Jaime Melo ajaessaan Risi Competizione -tallissa.


title: K computer

text: K computer on japanilaisen Fujitsun valmistama supertietokone, joka rikkoi suorituskykyennätyksen kesäkuussa 2011 10,51 petaflopsilla ja saavutti TOP 500 -listan ensimmäisen sijan.


title: K computer

text: Tietokone oli ensimmäinen 10 petaflopsia ylittänyt tietokone. Tietokoneessa on 705024 SPARC-suoritinta. Tietokoneessa ajetaan Linux-käyttöjärjestelmää ja se sijaitsee Riken AICS-instituutissa.


title: Urheiluvuosi 2004

text: Urheiluvuosi 2004 käsittelee vuoden 2004 merkittäviä uutisia ja tapahtumia urheilussa.


title: Kevon kanjoni

text: Kevon kanjoni on Kevojoen uurtama kanjoni Lapin maakunnassa Suomessa. Sitä ympäröi Utsjoen alueella sijaitseva Kevon luonnonpuisto. Kanjoni on Suomen suurin rotkolaakso, iältään miljoonia vuosia. Sen syvyys on nykyisin 80–150 metriä ja pituus 40 kilometriä.


title: Kaikki tiet tukossa

text: Kaikki tiet tukossa ("No Way Out") on Joseph L. Mankiewiczin ohjaama mustavalkoinen yhdysvaltalainen film noir -elokuva vuodelta 1950. Pääosia näyttelevät Richard Widmark, Linda Darnell, Stephen McNally ja Sidney Poitier. Poitier esittää lääkäriä, joka hoitaa köyhälistöasukkaita ja joutuu rasismin kohteeksi, mikä henkilöityy Richard Widmarkin esittämässä vihan täyttämässä rasistisessa roistossa Ray Biddlessa.


title: Kaikki tiet tukossa

text: Sidney Poitier näytteli elokuvassa ensimmäistä rooliaan, kuten myös Mildred Joanne Smith.


title: Niskanuoran veto

text: Niskanuoran veto on vanha suomalainen leikki, joka on kuvattu jo 1400-luvun kirkkomaalauksissa.


title: Niskanuoran veto

text: Niskanuoran vedossa parit asettuvat lattialle kasvot vastakkain konttausasentoon ja pujottavat päänsä narun tai muun tukevan materiaalin muodostaman silmukan läpi. Vastustaja pyritään vetämään pää pystyssä ja käsillä lattiasta tukien sovitun rajan yli. Se joka onnistuu vetämään vastustajansa ensimmäisenä rajan yli on voittanut.


title: Sudburyn rautatieasema

text: Sudburyn rautatieasema on rautatieasema Sudburyssa, Suffolkissa. Se on Marks Teystä lähtevän Gainsborough Linen pääteasema.


title: Sudburyn rautatieasema

text: Asemaa käytti 420 994 matkustajaa kaudella 2015–2016.


title: Sudburyn rautatieasema

text: Nykyinen asema on Sudburyn kolmas. Ensimmäisen aseman avasi Colchester, Stour Valley, Sudbury & Halstead Railway 2. heinäkuuta 1849. Se oli radan Marks Teystä lähtevän haaran yksilaiturinen pääteasema. Kun linjaa jatkettiin Cambridgeen ja siitä tuli Stour Valley Railway, alkuperäinen asema korvattiin uudella, joka avautui 9. elokuuta 1865. Vanhasta asemasta tuli tällöin osa taravaliikenteen ratapihaa. Tavararatapiha ja sen myötä ensimmäisen aseman jäänteet suljettiin 31. lokakuuta 1966.


title: Sudburyn rautatieasema

text: Sudburysta tuli taas pääteasema 6. maaliskuuta 1967, kun Stour Valley Railwayn osuus Sudburysta Cambridgeen suljettiin Beechingin leikkauksissa. Toinen asema suljettiin ja nykyinen avattiin 28. lokakuuta 1991, kun asemaa siirrettiin hieman itään, jotta vanhan aseman tilalle saatiin uudisrakennuksia.


title: Sudburyn rautatieasema

text: Gainsborough Linella Marks Teyhin kulkee yksi dieseljuna tunnissa.


title: PIKI-kirjastot

text: PIKI-kirjastot on Pirkanmaan kaupungin- ja kunnankirjastojen muodostama seudullinen verkosto eli kirjastokimppa. Verkoston muodostavat yhteistyösopimuksen tehneet kunnat ja toiminta on kuntalain mahdollistavaa vapaaehtoista yhteistyötä kirjastopalveluiden kehittämiseksi. PIKI tulee sanoista PIrkanmaan KIrjastot.


title: PIKI-kirjastot

text:
PIKI-kirjastoihin kuuluvat
PIKI-yhteistyö alkoi vuonna 2002, jolloin yksitoista kuntaa allekirjoitti liittymis- ja ohjelmistosopimuksen. PIKI-kirjastoilla on käytössään yhteinen kirjastojärjestelmä.


title: Samson Agonistes

text: Samson Agonistes on John Miltonin kirjoittama traaginen lukudraama.  Se ilmestyi Miltonin runoelman "Paradise Regained "yhteydessä vuonna 1671, ja kirjan nimisivulla luki: "Paradise Regained / A Poem / In IV Books / To Which Is Added / Samson Agonistes". Yleisesti ajatellaan, että Milton aikoi kirjoittaa "Samson Agonistesia" samoihin aikoihin kuin "Paradise Regainedia, "mutta että Milton sai sen valmiiksi myöhemmin.


title: Samson Agonistes

text: Milton alkoi tehdä sunnitelmia tragedioiden aiheiksi muistikirjaansa 1640-luvulla. Monet hänen ideoistaan käsittelivät Simsonia, ja hän suunnitteli teokselleen nimiä kuten "Samson pursophorus or Hybristes" tai "Samson marriing or" "Ramath Lechi" tai "Dagonalia". Hänen lopulta valitsemansa nimi korostaa Samsonia taistelijana tai voimamiehenä. Näytelmä sisältyi teokseen "Paradise Regained", ja sen painoi 29. toukokuuta 1671 John Starkey. Ei ole varmaa tietoa siitä, milloin Milton kirjoitti teoksensa. Niinpä se voi olla varhaistuotantoa ja sisältää Miltonin ajatuksia Englannin sisällissodasta tai se voi olla myöhäistuotantoa ja ilmaista hänen epätoivoaan restauraatiota eli kuningasvallan palauttamista kohtaan. Varhaistuotantoon kuulumisesta todistaa hänen uskonsa vallankumoukseen; myöhäistuotantoon kuuluminen yhdistää teoksen hänen myöhäiskauden teoksiinsa kuten Kadotettuun paratiisiin ja silloin teos kommentoisi tasavallan kaatumista. Vuonna 1671 teoksesta otettiin uusi painos uudella nimilehdellä ja sen alkuun lisättiin Miltonin teksti muinaiskreikkalaisesta tragediasta ja Aristoteleen Runousopista.


title: Samson Agonistes

text: Milton kirjoitti nimisivulle, että teos oli "dramaattinen runo" eikä siis draama. Hän ei toivonut, että teos esitettäisiin näyttämöllä, mutta ajatteli sen vaikuttavan ihmisiin. Hän toivoi, että yhdistämällä Samsonin piirteitä muihin Raamatun hahmoihin, kuten Jobiin tai psalmien kirjoittajaan, hän kykenisi luomaan täydellisen sankarin, joka voisi käsitellä monimutkaisia teologisia kysymyksiä. Kirjoittamalla runon ja valitsemalla sankarikseen Samsonin Milton kuvasi myös omaa sokeuttaan, joka vaivasi häntä elämän loppupuolella.


title: Samson Agonistes

text: "Samson Agonistes" perustuu Simsonin tarinaan Vanhassa Testamentissa. Tarina kerrotaan Tuomarien kirjan luvuissa 13–16. Miltonin teos dramatisoi tarinan, joka alkaa Tuomarien kirjan jakeesta 16:23, siis toiminnan keskeltä. Samson on joutunut filistealaisten vangiksi, hänen hiuksensa eli hänen voimanlähteensä on leikattu ja hänen silmänsä kaivettu ulos. Samson on "Blind among enemies, O worse than chains" (rivi 66).